qundao/data-zh-poetry huggingface dataset:
送梁先生不移
作者：王绂
朝代：明

贤郎居谏职，定省惜相违。到此未为久，如何又欲归。家园梨果熟，溪市蟹螯肥。京国往还便，莫将音信稀。
送梅知府之廉州
作者：王绂
朝代：明

廉州作宰六载馀，悬知抚字常勤劬。土风自古少耕稼，民业至今多采珠。归路惟迎竹为马，公庭示辱施鞭蒲。他年太史论循吏，惠政应推君最殊。
送殷叙宾
作者：王绂
朝代：明

闻说黄岩近赤城，怜君作宰送君行。檄先到县吏民喜，道便过家闾里荣。晓日花明山郭静，秋来禾熟海畬平。郎官百里应星象，好察居民疾苦情。
送永嘉夏子成服阕还任绛州别驾
作者：王绂
朝代：明

别驾喜除前任处，依然城郭马头看。山川重对如归客，父老遥迎识旧官。路入晋疆秋气早，河经淮甸水容宽。绛人南守甘棠在，此去讴歌士庶传。
送永嘉赵惟善之北京司仓
作者：王绂
朝代：明

赵司仓，初辞阙，一鞭远冒燕山雪。燕山雪满河冰结，酸风刮面肌欲裂。长安沽酒与君别，酒酣不觉双耳热。呜呜作歌歌激烈，烦君为我同击节。试看昭王台，黄金致英杰。黄金散尽台已空，至今士气何曾歇。幸并际昌期，沈沦尽超越。班资正为贤才设，况君年壮才更哲。鹏化南溟十万程，君今始上青云辙。肯为儿女情，临岐动悽切。丈夫要使心如铁，江南梅花为君折。路长勿使音书绝，两地相思共明月。
送深上人湛然游方
作者：王绂
朝代：明

我生忆当年少时，清狂纵逸谁能羁。杖头百钱一壶酒，布袜青鞋随所之。不肯低头学干谒，每向名山访幽绝。片帆晴度浙江涛，疋马寒冲蓟门雪。黄河西来一带横，岷江东下连沧溟。望中惟觉隘寰宇，物外尚欲登蓬瀛。年来潦倒浑无用，疾气攻身常隐痛。稍因休暇辄欲眠，并舍相呼懒行动。矧并感荷君恩深，优容散逸居词林。私怀固有寻山约，激切难忘恋阙心。云水烟霞应宿好，静自寻思还自笑。至今天姥与匡庐，清夜犹能梦中到。深师乃是学佛人，与予似有三生因。岭上孤云久为伴，天涯片月长随身。清容磊落苍厓古，破衲斓斑杂缯补。不惟潭底解降龙，才遇山深即驯虎。初从云中登五台，淮流杯渡江云开。少林长芦虽古刹，丛林须向京都来。京都诸山遍游瞩，犹能过我蓬庵宿。对榻听残上苑钟，论诗剪尽西窗烛。相看身世总忘机，水自潺潺云自飞。师利远寻居士室，大颠留却使君衣。无心偶尔欣相遇，又复飘然拂衣去。问师此去游何方，多半名山我游处。大江南北浙东西，是处堪行路不迷。试觅名山最奇处，石间多有我留题。
送潘知县之馀干
作者：王绂
朝代：明

潘郎年少才力强，笔端五色成文章。新承宠擢宰山县，送别都门春酒店。君今与我交虽浅，志业人生宜自勉。此日牛刀聊试为，他时骥足应须展。千里江帆一带斜，馀干地沃多桑麻。时清自喜少徭役，琴弄春风满县花。
送炯竺庵之宁波都纲
作者：王绂
朝代：明

师本学佛徒，而我忝从仕。儒墨虽不同，崇教各鸣世。溯流求其原，要亦无二致。皇朝设僧司，统属官府例。自非名胜流，此职良不易。师今预兹选，领命辞丹陛。都城雪初晴，越水春将媚。斋馀只翻经，公退但哦偈。难忘北阙心，广演西乾意。惭余老无成，素餐糜廪饩。终当效季真，共结方外契。
送玉林师赴会还闽中
作者：王绂
朝代：明

道风高迈素知名，诏率同袍上玉京。梵教宣扬超古昔，圣恩弘济及幽明。祥云尽集瑶花舞，甘露朝凝宝树荣。法会已周辞凤阙，浮杯南去海波平。
送王仲理复任四川佥事
作者：王绂
朝代：明

蜀道古云险，怜君久宦游。一家浑八口，万里只孤舟。雪满岷山晓，霜飞峡树秋。吏民怀旧德，去去莫迟留。
送王御史还松江
作者：王绂
朝代：明

拟复乌台任，如何便乞还。特恩怜母老，多病许身閒。旧业松陵曲，扁舟泖水间。晏眠应有梦，衣绣肃朝班。
送王检讨使朝鲜
作者：王绂
朝代：明

秉节赴朝鲜，衔恩玉殿前。封圻宁有间，雨露自无偏。驿骑经辽地，云帆拂海天。远人迎拜处，应识使君贤。
送王生还钱塘迎养
作者：王绂
朝代：明

亲老当迎养，江帆去路赊。故乡翻是客，上国久移家。慈竹添新笋，春萱著晚花。到来应倍喜，甘旨乐繁华。
送王知州复任
作者：王绂
朝代：明

政绩喜闻居上考，宦情添得鬓毛斑。一樽又向江头别，五马重看海外还。瘴雾未收天欲雨，飓风初起浪如山。休言南徼王畿远，文教于今被百蛮。
送王经历
作者：王绂
朝代：明

六十难称致仕年，君今独许乐林泉。近臣殿陛宣恩旨，朝士都门列祖筵。江带去程辞建业，山迎归棹入临川。遥知今岁重阳酒，应共比邻醉菊边。
送石宪使中美之四川
作者：王绂
朝代：明

持斧远临西蜀去，绣衣荣作外台臣。威行一道霜风肃，恩被重霄雨露新。剑阁山川当岁晚，锦城花柳待阳春。驱驰好叱王尊驭，圣主深怀在远人。
送祖人韶石住惠山
作者：王绂
朝代：明

故乡人到喜，况是故乡僧。寓馆才相见，归途又欲登。杯浮辞建业，钟动下兰陵。新领禅宫席，单传祖派灯。性圆沧海月，行洁玉壶冰。旧社高风振，名泉胜槩增。别情江渺渺，乡思树层层。凭语烟霞侣，尘缘税未能。
送章秀才归松江
作者：王绂
朝代：明

挟策来京国，经年未一官。籍名通秘阁，僦屋住长安。身病怜亲老，妻亡念子寒。恩教暂归去，不是学张翰。
送端木员外孝思养病归溧上
作者：王绂
朝代：明

都门已设祖，冠盖聚朋俦。宴别未云已，驺从罗道周。大夫何贤哉，宠被君恩优。为郎列仙署，弄翰登瀛洲。内帑出赐衣，大官具时羞。虚怀恋阙心，补报嗟无由。奈兹抱病质，霜鬓飒已秋。上疏得优许，养痾还旧丘。旧丘况京甸，咫尺溧水陬。依依农圃邻，蔼蔼桑柘稠。颓龄尚可驻，馀生得安休。悠然遂高志，那复生离忧。于时正阳月，霜寒水痕收。飘飖远空云，浩荡沧波鸥。私怀徒叹羡，逸驾安可留。
送胡直秀才下第归南京胄监生
作者：王绂
朝代：明

白发科场未得名，乡闾先达半诸生。典文深有披沙恨，失路能无抱玉情。夜雨灯窗归上舍，春风花柳别都城。秪今且让诸年少，他日鳌头属老成。
送范宗辉归四明省亲
作者：王绂
朝代：明

对酒长歌游子吟，酒阑歌罢泪盈襟。百年不是逢知己，寸草何繇得遂心。乌鸟聚时吴树晚，白云飞处越山阴。到家拜舞怡亲日，应说侯门待士深。
送解大纪游北京
作者：王绂
朝代：明

黄金台下路，曾是旧都城。此去壮游乐，能忘远别情。垆姬留客醉，商犬护车行。登览诗千首，多应吊古成。
送许可久归钱塘
作者：王绂
朝代：明

桑梓旧居存浙水，庭闱新构住京华。百年寄寓谁非客，两地往还俱是家。回首白云离思杳，随人芳草去程赊。料应不久重来此，分手暂时休叹嗟。
送谢长司归山西守制
作者：王绂
朝代：明

左迁花县居莲幕，故道经行尚避骢。正待瓜期登上考，遽闻椿寿告初终。松楸望远愁云外，山水程多泪眼中。更好节哀思为国，莫徒伤毁恸苍穹。
送赵佥事之福建任
作者：王绂
朝代：明

鸾栖淹枳棘，鹗荐出风尘。重寄藩维任，荣迁耳目臣。拜恩辞北阙，佥宪入南闽。驿路梅含笑，都亭柳带颦。马行吴地晓，帆度浙江春。厅宇榕花合，园林荔子新。好山供日咏，列郡待时巡。本在纠弹职，宜加抚育仁。威声销墨吏，疾苦拯黎民。伫听廉明誉，君无让古人。
送道会归西昌
作者：王绂
朝代：明

西昌羽客初朝天，星冠云帔何翩翩。上界从知有官府，俗人漫说无神仙。三花已聚九还毕，一气常存万劫先。我欲攀留倏然去，鹤背玉笙凌紫烟。
送郑尚书致仕
作者：王绂
朝代：明

曳履南宫雪满簪，尊荣重沐圣恩深。名成早遂还山计，身退犹存恋阙心。车马都门争祖饯，盘餐邻曲共追寻。知君孝义传家久，子弟那能惜赐金。
送郑州同知
作者：王绂
朝代：明

考绩上铨衡，三年喜政成。郡人多颂德，朝士半知名。落日孤城远，秋风上马行。遥知溱洧上，父老久相迎。
送郑御史致仕归义门
作者：王绂
朝代：明

壮年从宦老京华，历仕先朝岁月赊。自入宪台频揽辔，近承优诏许还家。金颁内帑衣裁锦，宴锡南宫帽压花。如此恩荣光阀阅，向人称说信非誇。
送金元祺之常州教授
作者：王绂
朝代：明

闻君典教吾邦去，喜意浑忘送别情。当见文风兴一郡，定将经术饱诸生。杏坛琴静移花影，芹泮吟馀对月明。况有黄堂贤太守，公馀应觅郑康成。
送金先生归金华
作者：王绂
朝代：明

令子秘书居禁闼，尊冠尤恋故山薇。远违未免长相忆，才到那知又欲归。白酒香时禾黍熟，黄花开后蟹螯肥。扁舟此去真堪羡，风便莫教音信稀。
送钟子勤之南京复职中书
作者：王绂
朝代：明

天寒幽蓟漫山雪，弱柳萧条不堪折。考绩才看上国来，离筵又向都亭别。骑马南征逐去尘，长安红紫正芳春。池头诸老应相爱，官喜如初宠命新。
送陈吏部再赴交趾安抚
作者：王绂
朝代：明

炎荒万里喜班师，又奉纶音向阙辞。蛮地既平为郡县，圣心尤欲抚创痍。山川瘴尽风霆肃，雨露恩深草木滋。遥想旌旄重到日，姓名先慰远人思。
送陈孟敷归吴中兼简诸友
作者：王绂
朝代：明

绿槐官舍澹朝晖，回首乡山子独归。去路秖愁梅雨滞，到家应喜药苗肥。青樽旧约呼邻酒，白苧新裁换客衣。吴下故人如有问，每惭泉石久相违。
送陈尚宾还靖州
作者：王绂
朝代：明

嗟余湖海度年华，尔复飘零更可嗟。旧业暂归翻是客，异乡重到即为家。江连云梦孤帆远，日落衡湘断雁斜。后夜月明何处泊，相思回首各天涯。
送陈指挥文懿还常德
作者：王绂
朝代：明

将军先世太丘陈，功著当今号虎臣。每效忠勤酬圣主，久持威信服蛮人。船冲官渡潮声急，马踏京尘柳色新。闻说辕门临胜地，桃花开遍武陵春。
送陈指挥赴甘肃
作者：王绂
朝代：明

家声曲逆传来久，计略尤能每出奇。宠命近闻升上将，兵威应见振边陲。屯开潴野千营列，猎过祈连万马驰。圣代岂惟修武备，要将恩信伏诸夷。
送陶给事之福建佥事
作者：王绂
朝代：明

绣衣荣作外台臣，送别都门远入闽。天上才承持斧诏，道傍随有避骢人。公庭草绿榕阴午，驿路花香荔子春。况是皇华旧游地，困穷应达枉应伸。
送陶给事德温福建阅武
作者：王绂
朝代：明

驲骑南征向七闽，海霞红映锦袍新。威行甲胄严边备，节秉旌旄识近臣。花柳城池烟外晓，桑麻村落雨中春。圣心务在安黎庶，使者应知慰远人。
送高员外省亲归毗陵
作者：王绂
朝代：明

握手才相见，论怀未忍违。我方游帝里，君复访庭闱。晓日辞丹陛，春风戏綵衣。应知到家后，欲别更依依。
送鲁府黄谦纪善归莆田
作者：王绂
朝代：明

饯别秦淮上，春潮没浅沙。寸心应恋阙，千里暂还家。客路多芳草，都门正落花。徵书看又起，未必久烟霞。
送黄仲逊之安平镇巡检
作者：王绂
朝代：明

闻说安平镇，荆湖当要关。潇湘合二水，衡霍拱千山。地僻居民少，时清逻卒閒。遥知到官后，多在醉吟间。
适閒翁以松蕈风销见饷以诗戏呈
作者：王绂
朝代：明

寄来佳品见高情，露菌风销始识名。翠釜煮时云朵朵，玉纤传处雪盈盈。香甘绝胜牛酥饼，嫩滑偏宜豆乳羹。却爱老饕难便饱，吟肠依旧作雷鸣。
逢武当道士李幽岩用王修撰韵
作者：王绂
朝代：明

暂携笙鹤远朝天，尽道丹成骨已仙。岩搆往来驯虎豹，荷衣著破带云烟。岁周甲子何曾记，夜遇庚申便不眠。回首故山归兴好，啸歌风月浩无边。
酬华樗林见寄韵
作者：王绂
朝代：明

可笑先生七十馀，年时宿习未能除。閒身寂寞难忘酒，老眼昏花不废书。半榻秋声吟细细，一樽灯影鬓疏疏。几番欲得相寻去，尚恐嫌人识隐居。
酬四明王教授彬见赠韵
作者：王绂
朝代：明

君才堪作济川舟，愧我无能鬓已秋。江左家声浑寂寞，山阴宗谱尚绸缪。经横绛帐崇师道，裾曳金门久宦游。正恐相逢又相别，玉瓶同拟醉沙头。
酬廖纪善去怠赠韵
作者：王绂
朝代：明

文采芙蕖映碧湾，令人相对意忘还。官閒得俸惟酤酒，公退钩帘只看山。簪笔殿头居纪职，曳裾门下出朝班。思君正似仙凡隔，瞻望蓬瀛弱水间。
酬承天寺幻师病中见寄
作者：王绂
朝代：明

语话相投意便亲，底须交久往来频。半生未得吾忘我，一默方知妙入神。大患有身身是患，至真无迹迹非真。是非形迹俱忘却，可拟当年问病人。
酬朱逢吉先生见寄韵
作者：王绂
朝代：明

圣主銮舆事北巡，山川皆被宠光新。荣当扈跸叨清职，忝预丝纶愧昔人。丰采未瞻闻誉久，缄题先寄见情真。近知松桂凌寒好，毕竟均沾雨露春。
重庆道中苦热
作者：王绂
朝代：明

地近瘴乡秋暑热，客行长日汗流腮。草蒸恶气薰人醉，马蹴飞尘扑面来。望近驿楼思偃息，行当山路苦萦回。虚怀漫有相如渴，深愧应无作赋才。
重过刘竹深孟功
作者：王绂
朝代：明

昨朝复今晨，造君何其频。我来适我暇，君喜良不嗔。语言有馀味，所乐皆天真。都城十万家，澹泊情偏亲。
重过小姑山
作者：王绂
朝代：明

不到小姑今十年，望中风景尚依然。庐山金削遥天外，汉水绿浮飞鸟前。祠下女巫鸣赛鼓，沙头津吏官船。登临重觅旧题处，崖石岁深萝薜牵。
重过虎丘马天雨上人写画
作者：王绂
朝代：明

世味年来冷似冰，名山犹喜得重登。百年心事谁知己，半日閒情独访僧。木叶下时风淅沥，莓苔扫处石崚嶒。写成一片秋林意，应对清吟雨夜灯。
野航
作者：王绂
朝代：明

踪迹浑无定，生涯一苇轻。自应耽野趣，无复重浮名。汀草斜阳晚，鸥波细雨晴。不因时卖卜，那肯泊江城。
钓诗钩
作者：王绂
朝代：明

好句如璜得者难，江天佳趣浩漫漫。长吟对酒初投饵，小立支筇胜把竿。兴逐白鸥挥綵笔，思牵华藻出层澜。只今湖海多风雅，不独名高七里滩。
铁柱寒波
作者：王绂
朝代：明

金铁有断制，角木终见降。旌阳利物意，千载安兹邦。
长占烟波卷
作者：王绂
朝代：明

野水孤篷伴此生，钓丝风飏鬓丝轻。世间甲子浑忘却，潮落潮生几月明。逝水滔滔春复秋，长年踪迹寄扁舟。五湖风景谁争得，千古应须付白鸥。
长占烟波卷·其一
作者：王绂
朝代：明

野水孤篷伴此生，钓丝风飏鬓丝轻。世间甲子浑忘却，潮落潮生几月明。
长占烟波卷·其二
作者：王绂
朝代：明

逝水滔滔春复秋，长年踪迹寄扁舟。五湖风景谁争得，千古应须付白鸥。
长芦道中晚眺闻明日驾至德州
作者：王绂
朝代：明

漠漠长堤起暮烟，烟深茅屋数家连。灯前人卖当垆酒，月下牛牵上水船。官柳萧条霜落后，乡山迢递雁归先。明朝应候銮舆近，五色龙光动九天。
长诗一章美韩侯也侯宰无锡多善政复以捍禦有功遂升州守之秩行且有日乡人王昶会予京师能具谈侯德予辱知遇尤深弗得归预攀辕之列敬用次第昶言赋成长诗五十韵使邑人歌之窃比甘棠之咏云耳
作者：王绂
朝代：明

有客黄昏来寓邸，扣门吴语知乡里。肃容升堂再拜馀，袖出平安书一纸。上言间阔苦忧思，下叙寒温询动止。灯前鸡黍款客尝，品味无兼嗟客里。酒酣询访悉乡闾，祗说韩侯政声美。自从侯初下车日，务敦朴厚消浮靡。劝民衣食务农桑，游食咸驱业耘耔。西风阡陌凉雨晴，黍稷盈畴光薿薿。日斜村巷归牛羊，霜老园林熟梨柿。每岁春秋社祭馀，亲率吾民行饮礼。推崇有德尊高年，一一酒行躬拜跽。宾主从容酬献间，观感人人良有启。时因公暇入庠舍，左右琴书坐凭几。诸生济济趋上堂，问难执经穷至理。遂致吾乡孝弟风，敦睦夐非他邑比。纵有凶顽亦革面，讼庭罕见施鞭捶。岂独强梁化柔顺，坐使妖魑绝淫祀。寸心既正天弗违，雨旸任意如颐指。事神治民各尽心，实以一廉先律已。处心宽仁复明恕，皎若日星清似水。况复尤长捍禦功，文武全才孰能拟。象纬今年示灾变，天兵抵阙除奸宄。雄师百万才渡淮，败卒南奔散如蚁。却来州县事劫掠，行旅道边相枕死。顿使前时革面徒，旧恶乘风亦群起。白昼挥戈肆仇杀，阖室连村遭破燬。圣皇戡乱已登极，如日行空正天纪。诏书驰布宣至仁，此辈猖狂犹未已。侯言我职当字民，涂炭吾民能坐视。协谋僚寀集吏卒，爰整戈矛张弓矢。奋身鼓勇当众先，尽获渠魁磔诸市。从此居民始贴席，老稚欣欣免惊徙。且今无恙共相见，不得我侯安得尔。事定侯来达上闻，奏功特启宸衷喜。锡赉荣颁品秩尊，县令乔迁州刺史。只今催上去有期，无计攀留嗟失恃。徒切甘棠去后思，抚字情亲恩浃髓。我闻客言兴叹嗟，始信学优才可仕。忆予前岁初还家，旧业荒芜没荆杞。亦曾修刺谒侯堂，一见下阶蒙倒屣。谬承奖谕勉前修，不以孤寒辄相鄙。迩来别侯已三载，雅论洋洋犹在耳。会侯来京我入蜀，彼此参商乃如是。感侯知我情更深，听客之言良有以。古云郎官应列宿，益信斯言非谬矣。百里民心有休戚，政关令佐人臧否。嗟我韩侯能惠民，政声足与龚黄齿。愿言守令皆韩侯，尧舜吾民立堪俟。侯当此去不再留，发轫青云自兹始。客还为我深致辞，攀饯无繇身绊此。山斗区区景仰情，作诗颂侯烦送似。
閒吟
作者：王绂
朝代：明

原来非有亦非无，万化流行共一途。先要胸中存见识，还须事上著工夫。阳回大地和风满，影落千江片月孤。得此见成消息了，芳菲随处可提壶。
閒居与沈修撰小酌写枯木竹石遂题
作者：王绂
朝代：明

我本山泽臞，栖身伴樵渔。谬承翰墨选，布衣登石渠。朝野孰云异，依然乐閒居。地位近清禁，事罕人迹疏。遂令公宇中，乃若幽人庐。苔藓上阶砌，竹树罗前除。匪惟宜壶觞，况兹有琴书。文会不待速，朝夕与之俱。俯仰皆自适，此乐将焉如。
闰九月王修撰直宅对菊分韵得喜字送其兄行敏
作者：王绂
朝代：明

故人劳远来，所念在难弟。久别忽相亲，安能不相喜。况兹值闰九，黄菊正靡靡。掇英汎芳樽，时羞杂陈几。匪徒叙友于，簪缨集乡里。顾余忝同姓，相爱蒙见齿。意洽形俱忘，秩秩循有礼。既夕复秉烛，觞咏情难已。天伦固云乐，文会尤足美。明河转虚檐，零露袭华绮。众宾虽已散，迟留独未起。明发理归桡，离忧复兹始。
除夕有感
作者：王绂
朝代：明

坐拥寒炉夜不眠，漏声听彻欲朝天。但知旧岁逢新岁，不觉中年又晚年。斗转正临丹阙近，春回应自上林先。幸当昭代惭无补，独立东风思惘然。
雨中过欧阳编修馆题竹木画上
作者：王绂
朝代：明

我生本寂莫，况兹久羁旅。偶君素心人，来往迭宾主。秋声动高树，暝色渺烟渚。孤馆坐题诗，萧萧正风雨。
雨夜宿实上人山房因题于竹石图
作者：王绂
朝代：明

竹窗清夜听风雨，蒲座同僧对一灯。自笑身形癯似鹤，谁知心事冷如冰。茅庵近漏牵萝补，茶鼎将枯汲涧增。明日天晴过湖去，云山烟树绕平陵。
雨夜过邹氏溪东别业
作者：王绂
朝代：明

溪口暂维舟，敲门暝见投。雨来山郭夜，木落野塘秋。寝阁香犹在，行庖火尚留。主翁情意厚，樽酒更绸缪。
雪夜与乡人旅邸中小酌
作者：王绂
朝代：明

客舍虽寥落，清樽喜对倾。偶同今夕醉，忘却异乡情。炭炽寒犹在，灯残雪更明。独怜分手去，一骑上边城。
雪夜凯师留宿戏赠
作者：王绂
朝代：明

自笑年将老，无繇断爱憎。闭门辞俗客，下榻待吟僧。茶煮春冰溜，梅横雪夜灯。要能同此趣，京国许谁曾。
青云轩为项御史题
作者：王绂
朝代：明

君家高轩绝尘歊，知君逸气长飘飘。谢却山中白云侣，来寻天上青云交。蛟龙相从作霖雨，雕鹗每共摩晴霄。丈夫如此真自快，好将志业崇昌朝。
静乐轩
作者：王绂
朝代：明
体裁：七言绝句

秋声早巳到梧桐，雾气凉生湛碧空。独倚栏杆待明月，紫箫吹散木樨风。
静夜
作者：王绂
朝代：明

夜久篆烟凝，欲眠方掩扃。梧桐窗外月，悭到枕边屏。
静趣轩为顾德润题
作者：王绂
朝代：明

竹树阴森映短墙，萧然绝俗似僧房。出城相去路三里，闭户独眠书半床。风暖林花飘几席，雨晴沙鸟入池塘。惭余扰扰红尘客，到此犹能百虑忘。
韩蒙庵先生同留夏雪洲馆中韩以诗留别遂次其韵
作者：王绂
朝代：明

閒身江海上，世事每嫌听。吟藁逢人论，扁舟到处停。雪销新水绿，云尽远峰青。何事思归早，潮生未满汀。
题万安山樵
作者：王绂
朝代：明

山高樵径险，山深樵径迂。采樵虽云劳，览胜尤足娱。飞泉落林杪，好鸟鸣丘隅。歌逐天风还，身与閒云俱。日夕行负薪，烟深望吾庐。得失既莫较，孰知贤与愚。嗟哉朱买臣，富贵将焉如。
题中条旧业图卷为王士烈大尹
作者：王绂
朝代：明

中条之山何雄哉，层峰叠嶂高崔巍。太行嵩少与之相胍络，禹门凿断迥向中天开。下有黄河水，奋激声如雷。波涛万里接银汉，到此曲折其势相萦回。佳气日磅礴，孕秀多奇材。宝藏百物不足贵，往往间出人中魁。不见岩下士，版筑将终身。宁知一旦叶梦出，大施霖雨康斯民。唐有裴中立，平淮之功谁可及。宋有司马光，文章事业何煌煌。至今行人过阙里，景仰式车临路旁。吾宗有兄王士烈，世向山中营旧业。数顷良田万卷书，父祖传来今几叶。父祖唯积善，素无功名心。到君尤加学问力，长年闭户松桂林。九经百氏贯乎一，律历地理俱精深。鹤书远召来相寻，小试百里弹鸣琴。岐麦薿薿桑阴阴，黄童白叟皆讴吟。近岁皇家事陵寝，北京山水明如锦。葬师不下数百人，取验求真口皆噤。郭璞之术君所闲，天下山川指掌间。汉唐陵寝考分寸，琅琅一奏开天颜。天颜悦怿恩加厚，太官供羊光禄酒。崛起长陵北山阜，有诏封山号天寿。海晏河清亿万年，知君名与兹山久。君今迁擢居帝都，骏马蹴踏育云途。圣明在上不可辜，随时正好陈嘉谟。勿作寻常浅丈夫，区区怀土胡为乎。傅说诸君久已往，空山猿鹤空相呼。白云红树秋模糊，为君写作中条图。古今志山同一符，君当解衣为我沽。会须一饮倾百壶，醉后与尔歌呜呜。唾壶击折青珊瑚，中条佳气无时无，呜呼中条佳气无时无。
题临清书屋
作者：王绂
朝代：明

君家旧文献，世业喜联芳。书积数千卷，门开半亩塘。天光朝鉴满，灯影夜窗凉。未许终嘉遁，还应入帝乡。
题义方书舍
作者：王绂
朝代：明

我昔童丱时，蒙养绝浮靡。朝夕常趋庭，颇解学诗礼。奈何才弱冠，早已失怙恃。诲言何繇闻，定省不复理。徒怀风木悲，没齿殊未已。及余生两雏，将以托宗祀。既欲承箕裘，当令业经史。无何我多故，谪戍向边鄙。迢迢父子心，隔越数千里。惟恐有存殁，不暇较贤否。漂流无定居，岁月动盈纪。幸余初还家，无恙共惊喜。踉跄拜我前，并立肩可比。弱质虽成人，愚騃诚可耻。大儿仅识丁，唯足代耘耔。小儿复痴顽，真乃豚犬耳。近令亲笔砚，十日书一纸。我欲痛责渠，隐忍辄中止。吁嗟我平生，父子乃如是。邢君义方训，诸郎尽贤嗣。芝兰满阶庭，玉树映屏几。岁时行具庆，称寿罗拜跽。嘉宾每过从，迎立具甘旨。传家务淳厚，动必蹈前轨。瞻彼天伦间，蔼若和风里。椿桂同敷荣，雨露光薿薿。缅怀燕山窦，今昔良可儗。所云积阴德，谅亦自兹始。推此家政齐，可致风俗美。诗成发三叹，愧我曷能企。岂惟颂君贤，尤当示吾子。
题乔柯竹石
作者：王绂
朝代：明

凉风起东观，朝雨洒西清。琅玕亚琪树，瑟瑟鸣秋声。爽气集几研，逸兴悠然生。染翰适馀暇，聊兹写閒情。殷勤欲持赠，披玩久屏营。多君美无度，素抱幽人贞。愿言励高节，固此岁寒盟。
题云山楼阁图
作者：王绂
朝代：明

烟霞知几重，楼观羽人宫。路向岭头过，船从溪口通。枯藤悬绝壁，古涧夹高松。安得投身去，长吟鹤背风。
题任月山瘦马图
作者：王绂
朝代：明

千里追风一日还，年来老瘦骨如山。多情画史劳传写，不在骊黄牝牡间。
题何雅言古柿山房卷
作者：王绂
朝代：明

山房栽柿久成林，手泽传芳直到今。根与芝兰同长养，叶连椿桂共萧森。霜明秋色垂朱实，雨过春云结翠阴。每见奇材常辈出，应知先德种来深。
题兰蕙轩
作者：王绂
朝代：明

陈氏好兄弟，宛如兰蕙姿。幽馨殊可爱，雅操不求知。但自栽培好，何妨采佩迟。丛深滋雨露，茁长满阶墀。芳泽传先世，香名达盛时。和风同一室，相对两怡怡。
题凝碧书房为江阴徐孟熙赋
作者：王绂
朝代：明

爱尔高斋傍柳陂，绿阴长满读书帷。晚凉灯火秋声早，昼静轩窗日影迟。略洗竹林通鹤径，远分潮水入鱼池。何当借地相邻住，白首同为岁晚期。
题刘给事中画
作者：王绂
朝代：明

独立空山不知老，崖石相依共相保。月影秋清舞瘦蛟，风声夜半惊栖鸟。错节盘根怪且奇，古翠满身苔藓滋。匠石自知难入眼，年年春雨长孙枝。
题北堂春昼卷
作者：王绂
朝代：明

堂下萱花照人目，堂中阿母颜如玉。寸心难以荅春晖，手线尚存游子服。游子白云空复情，年来从宦留神京。他时得请当归省，闾里应看昼锦荣。
题医训张良用全安堂卷
作者：王绂
朝代：明

医名犹得动侯王，为写全安墨有光。种德岂惟烧药劵，传家都是活人方。阶庭雨后添生意，箧笼风前散异香。共喜拜官沾宠渥，圣心端欲万民康。
题华节妇卷
作者：王绂
朝代：明

偕老曾将百岁期，一朝凶变竟何为。微躯只合从夫死，大节宁堪使婢知。镜掩青鸾藏钿匣，缳垂白练系雕楣。于今同穴埋双柩，连理应生墓上枝。
题卞长史山水图
作者：王绂
朝代：明

踪迹年来逐转篷，宦情乡思与君同。至今尚忆閒边趣，十里溪山一短筇。
题友竹轩
作者：王绂
朝代：明

梅易飘零松已老，此君交久更多情。晚凉移榻就林影，秋夜读书来雨声。劲节岂随时俗态，虚心常结岁寒盟。王猷未必非知己，直造敲门肯见迎。
题士女戏婴图
作者：王绂
朝代：明

新剪春衫白苧轻，宜男花放午风晴。儿痴未肯离怀抱，却忆当时弄化生。
题孝子曹镛卷
作者：王绂
朝代：明

曹君本右族，乃是武惠孙。孝义出天性，辞貌恭而温。念昔父早没，而独母氏存。母子守清素，终鲜弟与昆。穷居力弗赡，藜藿供盘飧。时有好善者，有女愿与婚。既以承祭祀，复兹奉晨昏。奈何颇成立，母老病且殙。迎医及祷祈，徒然自趋奔。母病日已剧，恻恻心忧烦。于焉割其股，调和煮成䭈。一啜病即愈，依然对庭萱。后来病屡作，夫妇相与言。再三至刲肝，闻者惊心魂。老天念其诚，遂使母子完。曾从视其伤，肌肤尚留痕。母寿尽天年，此心可无冤。至今问其故，对客声犹吞。嗟哉孝子心，勇为过孟贲。杀身以成仁，况兹罔极恩。唯知母所重，此身何暇论。世多不情子，贬议争嚣喧。圣朝崇孝治，特为旌其门。岂徒事奖劝，要使薄俗敦。吾知孝义名，千古留乾坤。
题山水
作者：王绂
朝代：明

路缘清涧转，门对白云閒。每每看图画，令人忆故山。
题师将军寿椿堂
作者：王绂
朝代：明

我闻南华老仙所谈之灵椿，长年度世殊可人。尔来万有八千岁，方乃一秋兼一春。桓桓师将军，忠孝孰可伦。缅思此椿寿，将以奉严君。严君乃是先皇之虎臣，英姿雄略如有神。起家昔住荆溪滨，曾同周处为比邻。惟将三尺剑，扫净六合尘。先皇骑龙上苍旻，攀髯不及空逡巡。至今心尚赤，其奈发如银。将军袭爵尤忠勤，远持节钺镇八闽。列鼎之养何足珍，惟思种椿搆堂怡其亲。君不见椿枝长茂椿叶重，堂前人对椿阴浓。灵根盘结托厚地，高柯直上摩苍穹。蟠桃见之犹屈膝，乔松并之应敛容。况并颦眉杨柳低头榕，世间凡木莫与同。呜呼世间凡木莫与同，唯孔明庙前之老柏，千古可与相争雄。
题张县丞凝翠轩卷
作者：王绂
朝代：明

张君结庐修竹里，一榻清风净如洗。几番过雨看新晴，帘捲春阴落乌几。自从作官今未回，家僮日扫林间苔。何当直造遂吟啸，不问主人毋见猜。
题徐训导廷献魁山旧隐
作者：王绂
朝代：明

人品如瞻斗，山名合应魁。地灵知孕秀，天赋肯淹才。笔阵惊同列，文光烛上台。高攀蟾窟桂，勇跃禹门雷。已作鹍鹏化，空令猿鹤猜。经横芹泮静，琴弄杏花开。宦志云霄待，乡心岁月催。黄残松径菊，绿遍石田苔。若便寻归驾，移文恐劝回。
题徐进士岘山读书卷
作者：王绂
朝代：明

徐君结茆双岘峰，白云掩护青林中。十年闭户不肯出，读书捲幔来松风。一朝射策黄金殿，青霄万里鹍鹏变。跃马晴看紫陌花，鸣珂晓入琼林宴。只今禄食居京华，藉藉香名众所誇。不独身沾新雨露，且能光贲旧烟霞。愧我萍踪遍江海，百事无成鬓容改。数卷残书久已忘，旧物惟留短檠在。年来感荷君恩优，日令挥翰居瀛洲。姓名自谓登仙籍，人笑冯唐已白头。
题思本堂
作者：王绂
朝代：明

吴生故乡来，相见出诗卷。自言搆新宇，思本揭堂扁。所哀怙恃恩，造物苦多舛。存亡既莫及，罔极情难展。徒怀风木悲，对客泪常泫。愿言求名笔，幽光庶扬阐。时时一披览，或俾哀悰遣。嗟余久淹泊，名卑材复谫。拒生固辞谢，再四终难免。嗟哉吴生贤，所志匪浮浅。能存孝悌心，悖理固应鲜。惟恐人弗思，能思即为善。况复思务本，本厚支自衍。慎勿事虚文，浮华肆誇演。慎勿无益思，戚戚徒悲愐。所贵在立身，名扬身益显。殷勤为生言，进善当自勉。
题悦心卷
作者：王绂
朝代：明

人生贵有养，所养将如何。惟以养吾心，一善靡有他。俛仰苟无愧，灵台蔼天和。嗤彼夸毗人，嗜欲何其多。所养亦以异，纷纷蹈风波。仁义譬刍豢，千载吾师轲。
题成趣轩
作者：王绂
朝代：明

桑麻日已长，稼穑日已成。门巷荫榆柳，隔屋缫车鸣。生平寡营为，遂此田园情。衣食喜不乏，公赋尤宽平。举家情欣欣，澹然忘世荣。力作虽云劳，浊酒时共倾。岂意事高尚，所乐安吾生。
题扇上枯木幽石图
作者：王绂
朝代：明

露彩莓苔碧，天香桂子丹。多应广寒夜，流影落人间。
题斗方山水
作者：王绂
朝代：明

雨过乱泉流，风声满树头。山斋如斗大，容得许多秋。
题明皇听贵妃弄笛图
作者：王绂
朝代：明

笛弄霓裳月正秋，三郎侧耳复凝眸。当年听谏如听曲，车驾应无幸蜀忧。
题木香五色鸟
作者：王绂
朝代：明

彩翮翩翩五色齐，惜春犹解惜毛衣。恐应花底藏金弹，款下枝头又欲飞。
题杏花春色卷
作者：王绂
朝代：明

年来芳杏种成蹊，结得数椽茆屋低。草色阶除看虎卧，花明帘幕听莺啼。晓天白映梢头月，雨径红粘屐齿泥。自是董仙风致在，渔郎休道武陵溪。
题杜工部浣花草堂
作者：王绂
朝代：明

浣花溪上草堂前，想像当时思惘然。鬓老风尘多自感，身经丧乱复谁怜。懒从江夏誇鹦鹉，独向西川拜杜鹃。知己惟应有严武，醉言何事又招愆。
题松鹤轩
作者：王绂
朝代：明

吾宗有令弟，所志乐夷简。载笔游两京，襟抱常坦坦。自言外祖翁，素不治资产。平生有研田，耕穫同渭浐。挥毫儗羲献，伯仲固无赧。前朝虽薄宦，名士交无限。所居有长松，蔚蔚张羽伞。上有双白鹤，对之怡岁晚。吴兴赵公子，书价重圭瓒。为写松鹤轩，骞翥龙蛇绾。翁今久仙去，往事不可挽。轩居成丘墟，轩扁独遗版。青松未化石，白鹤去不返。追昔成梦寐，令人泪长潸。求君为写图，庶或哀可铲。君当悯其情，不敢数催攒。我亦重其请，不敢辞以懒。欣然为一挥，庭宇已萧散。须臾点染成，高致如在眼。急须润吾笔，沽酒奉杯盏。九原如可作，翁亦笑而莞。
题枯木修篁图
作者：王绂
朝代：明

老干昂霄几千丈，天籁时闻夜声响。一竿修竹共萧森，复托丝萝半空上。寒姿久抱幽人贞，良材孰肯摧为薪。总令匠氏未相遇，故山风雨年年春。
题枯木白头公鸟
作者：王绂
朝代：明

落日西风秋满林，双飞双宿转情深。茂陵若使相如见，何待文君指下吟。
题枯木竹石寄李公实
作者：王绂
朝代：明

罨画溪边水拍堤，绕堤高树倚云齐。君家正在树深处，满地绿阴山鸟啼。
题枯木竹石寄马桓仲
作者：王绂
朝代：明

每忆君家溪水边，排檐竹树翠生烟。好教预扫林间石，待我重来一醉眠。
题桂花士女
作者：王绂
朝代：明

沈沈凉夜玉阶空，独立含情小苑东。明月未来人已倦，薄罗香透木樨风。
题梅花
作者：王绂
朝代：明

结心已铁石，阳春忽先布。发此琼瑶英，宁能虑霜露。澹然绝世纷，幽人雅襟度。何如洛阳花，池馆资贵富。姚黄与魏紫，绮丽相誇妒。春风閟重扃，车马日驰骛。遂令贫者心，对酒起遐慕。乃知游冶人，谁复重贞素。流澌古涧春，残雪空江暮。清香不自知，岂意人相顾。
题江村渔隐
作者：王绂
朝代：明

钓舟随处泊，风飏一丝轻。久已潜踪迹，那能识姓名。雨添春水阔，山带夕阳明。独有沙边鸟，时来共结盟。
题江雨轩为耦武孟作
作者：王绂
朝代：明

江上轩居晴固好，雨中风致更相宜。秋声满屋隐书几，爽气一帘倾酒卮。渺渺莎汀飞鹭下，冥冥云浪去帆迟。诸孙凉夜亲灯火，绝胜旅篷愁听时。
题流杯别墅卷
作者：王绂
朝代：明

曾闻高隐处，风景似山阴。曲涧通流水，修篁蔼茂林。兴来觞且咏，题在古犹今。此本吾家事，因君感慨深。
题海榴靛瓮鸟
作者：王绂
朝代：明

曾随阿母作青衣，人世于今几变移。仙驾不来云路杳，海榴枝上立多时。
题清适轩
作者：王绂
朝代：明

脩鳞泳深渊，劲翮凌遥空。命分不可易，出处谅难同。达人会斯理，委顺安厥躬。外嗜既莫夺，襟怀澹而冲。蔡君夷旷士，养素烟霞中。轩居面湖水，几案罗群峰。开樽待明月，展席延清风。心閒体常逸，神完气弥充。惟以适所适，宁烦计穷通。咄彼夸毗人，冒进何忡忡。患得复患失，冰炭交心胸。怅然慕高躅，无繇得相从。
题渔乐图
作者：王绂
朝代：明

遥遥雨歇明残霞，凉风飒飒吹蒹葭。晚来随处可栖泊，五湖烟水皆吾家。得鱼且觅津桥酒，旋采溪毛杂菱藕。除著沙鸥孰可亲，隔蓬唤取邻船叟。生计年年一叶舟，全家不识别离愁。妇能斫鲙儿行盏，一笛横吹万顷秋。
题渔乐图
作者：王绂
朝代：明

钓罢得鱼鲜，舟维野店边。閒同三两伴，尽醉百千钱。弄笛船头坐，枕蓑篷底眠。烟波随处好，身世总悠然。
题源隐
作者：王绂
朝代：明

风景似仙家，山厨饭熟麻。恐人知姓字，避地隔烟霞。流水一溪雨，种桃千树花。莫教渔父识，出向世间誇。
题王将军梅雪轩
作者：王绂
朝代：明

襄阳耆旧孟浩然，雪中骑驴耸吟肩。西湖处士林逋仙，梅边引鹤乌帽偏。二子寒酸无所托，遂与梅雪同清妍。将军执锐常披坚，奇勋要使彝鼎镌。虽蒙优擢入卫尉，可容梅雪相留连。我知将军非泥此，朝市乃欲如林泉。况今四海同一天，无劳万里横戈鋋。雅歌投壶分内事，孰谓梅雪非我便。种梅五六株，搆轩数十椽。花时雪霁江月圆，香影满庭冰玉鲜。时时退直得清暇，开轩命客烹肥膻。从教曲奏谯楼角，任取寒生玉帐毡。梅以供鼎实，雪以呈丰年。上祝天子万万岁，岁岁阳春生意全。乃知将军爱梅雪，寒酸之士正尔霄壤悬。
题璚阳子手卷
作者：王绂
朝代：明

璚阳高隐处，山色五湖中。路与烟涛隔，船从浦溆通。剑横秋影碧，丹伏夜光红。安得谢人事，从游鹤背风。
题画
作者：王绂
朝代：明

寻源无复见人家，两岸青山带晚霞。莫把扁舟更深入，春流随处有飞花。汀洲潮落雨初晴，独坐兰舟酒半醒。欲采芙蓉过江去，迢迢秋水数峰青。碧落云开灏气清，满山秋籁晚凉生。趣多翻笑诗难稳，不觉吟哦到月明。
题画
作者：王绂
朝代：明

尘容俗状日驱驰，猿鹤閒情久别离。今日无端看图画，从前重忆故山时。千岩万壑锁烟霞，住处如何祗一家。溪水未应浑买断，可容移棹觅桃花。
题画
作者：王绂
朝代：明

忆昔与君皆少年，山窗曾为写苍烟。而今相见头俱白，看画题诗一怆然。
题画
作者：王绂
朝代：明

繁露陨黄叶，西风起白蘋。一声新雁过，惊却未归人。
题画
作者：王绂
朝代：明

结屋千山万山里，轩窗四面峰峦起。捲幕晴招岭上云，烹茶夜汲岩前水。二三高人同素心，杖藜时复来幽林。抱琴相延坐亭上，一曲雅谐山水音。屋头隙地肯相许，愿作比邻共相处。剩采松花酿玉醪，更觅黄精斸春雨。
题画
作者：王绂
朝代：明

芳春始云迈，倏忽惊素秋。志业独未就，岁月不我留。羁怀渺难托，写此林塘幽。乔木荫苔径，孤亭俯清流。悠然故园想，讵敢为身谋。含情委豪素，庶或宜神游。
题画
作者：王绂
朝代：明

落日青山宿雨收，高林黄叶晚潇飕。无端惊起沙边鸟，点破清江一段秋。
题画
作者：王绂
朝代：明

衡门掩秋色，苔径净无尘。人迹虽罕至，简编良可亲。修篁度凉飔，高梧落繁阴。时应散幽寂，采药过中林。
题画
作者：王绂
朝代：明

高林俯清流，小径遵岸曲。书声松桂深，知有幽人屋。索居非遁迹，读书岂干禄。义理发我蒙，悦怿心自足。古人已云远，古道宜自勖。掩卷三叹馀，江天晚涵绿。
题画·其一
作者：王绂
朝代：明

寻源无复见人家，两岸青山带晚霞。莫把扁舟更深入，春流随处有飞花。
题画·其一
作者：王绂
朝代：明

尘容俗状日驱驰，猿鹤閒情久别离。今日无端看图画，从前重忆故山时。
题画·其三
作者：王绂
朝代：明

碧落云开灏气清，满山秋籁晚凉生。趣多翻笑诗难稳，不觉吟哦到月明。
题画·其二
作者：王绂
朝代：明

千岩万壑锁烟霞，住处如何祗一家。溪水未应浑买断，可容移棹觅桃花。
题画·其二
作者：王绂
朝代：明

汀洲潮落雨初晴，独坐兰舟酒半醒。欲采芙蓉过江去，迢迢秋水数峰青。
题画双鱼
作者：王绂
朝代：明

雨晴春色暮，花落水初深。好共潜游去，人多结网心。
题画和俞嘉言韵
作者：王绂
朝代：明

小径没芳草，衡门掩落花。身閒常懒出，不是薄韶华。向晚雨初过，南湖水气凉。隔帘有荷芰，不必更焚香。新开竹下扉，地僻往来稀。邻曲东西巷，牛羊晚自归。
题画和俞嘉言韵·其一
作者：王绂
朝代：明

小径没芳草，衡门掩落花。身閒常懒出，不是薄韶华。
题画和俞嘉言韵·其三
作者：王绂
朝代：明

新开竹下扉，地僻往来稀。邻曲东西巷，牛羊晚自归。
题画和俞嘉言韵·其二
作者：王绂
朝代：明

向晚雨初过，南湖水气凉。隔帘有荷芰，不必更焚香。
题画赠刘巡检
作者：王绂
朝代：明

柳暗花深犬不惊，雨晴村巷绿苔生。县中近日无巡警，挟弹来听树底莺。
题画赠李医士士文
作者：王绂
朝代：明

养痾坐虚馆，何繇制颓龄。药物固所赖，奈此白发生。据梧聊自适，褰幔当前楹。凉风飒已至，庭柯落秋声。天空暮云远，日落遥山横。摅怀托豪素，悠悠尘外情。卷之聊遗君，非敢侔报琼。
题画送王服周宰广济
作者：王绂
朝代：明

百里郎官应列星，此行须用恤民情。画图写赠非无意，山要增高水要清。
题画鱼
作者：王绂
朝代：明

上池生绿冰初泮，暖逼小桃红欲半。纤鳞犹得泳恩波，何异鲲鲸运溟瀚。变化逢时底用媒，相忘蘋藻且徘徊。为龙闻说劳行雨，秪恐禹门雷电催。
题看山楼
作者：王绂
朝代：明

忆别林泉惜未还，故人邀坐小楼间。抗尘走俗愁无那，一见青山亦解颜。
题真上人竹茶炉
作者：王绂
朝代：明

僧馆高闲事事幽，竹编茶灶瀹清流。气蒸阳羡三春雨，声带湘江两岸秋。玉臼夜敲苍雪冷，翠瓯晴引碧云稠。禅翁托此重开社，若个知心是赵州。
题秋菊轩
作者：王绂
朝代：明

九月霜露零，我气亦云肃。草木尽凋瘁，而有篱下菊。粲粲如有情，盈盈抱幽独。我欲餐其英，采之不盈掬。呼儿具鸡黍，白酒正可漉。素心二三人，于焉叙心曲。陶然付一醉，万事亦已足。咏歌柴桑诗，千载有馀馥。
题竹
作者：王绂
朝代：明

宫树栖鸦拜夕郎，洞门烟霭竹苍苍。佩声摇曳归来晚，香篆初消月到床。
题竹
作者：王绂
朝代：明

林下萧然拔俗姿，难随花柳竞芳时。秋深风雨邀谁听，岁晚冰霜只自知。节带粉痕龙骨蜕，叶随清影凤毛披。王猷去后高风远，世眼相看总未宜。
题竹寄浦懒翁
作者：王绂
朝代：明

君家溪水上，种竹绕幽栖。雨后翠阴合，钩帘听鸟啼。晚节喜长存，阳坡大托根。年年春雨后，生子又生孙。
题竹寄浦懒翁·其一
作者：王绂
朝代：明

君家溪水上，种竹绕幽栖。雨后翠阴合，钩帘听鸟啼。
题竹寄浦懒翁·其二
作者：王绂
朝代：明

晚节喜长存，阳坡大托根。年年春雨后，生子又生孙。
题竹寄长清胡判簿仲文
作者：王绂
朝代：明

胡君倜傥情见真，昔曾同客京华尘。一官去作长清簿，吏民怀惠如阳春。别来不觉经年久，愧我蹉跎空白首。为写清风慰远思，殷勤致问平安否。
题竹石
作者：王绂
朝代：明

石边萧索倚清寒，晓色开晴露未乾。宿酒半醒初睡起，一林苍翠捲帘看。
题竹赠潘晦初
作者：王绂
朝代：明

灯下歌狂酒半醺，兴来为尔写秋云。故人湖海如相问，骨立萧然似此君。
题竹送周以庄之长清宰
作者：王绂
朝代：明

故人别久才相见，又拜恩光宰花县。去思匆匆不我留，都门沽酒徒攀饯。我有五色之彩翰，为君写作青琅玕。虚心惯承雨露重，高节岂畏冰霜寒。此意赠君君达否，清风雅操君皆有。君到长清转觉清，不须更种陶潜柳。
题翎毛画
作者：王绂
朝代：明

草色烟光染翠衣，暖风晴日一双飞。几番啼向山窗外，清梦初回曙色微。谷粟丛边锦羽斑，中心多竞貌安閒。少年不惜千金重，胜负惟凭一斗间。平田漠漠雨晴时，每报农家布谷迟。性拙自甘丛薄下，从教别鸟立高枝。原野萧萧落木秋，芃芃禾黍满西畴。微躯不识南溟远，蓬藋飞鸣且自由。
题翎毛画·其一
作者：王绂
朝代：明

草色烟光染翠衣，暖风晴日一双飞。几番啼向山窗外，清梦初回曙色微。
题翎毛画·其三
作者：王绂
朝代：明

平田漠漠雨晴时，每报农家布谷迟。性拙自甘丛薄下，从教别鸟立高枝。
题翎毛画·其二
作者：王绂
朝代：明

谷粟丛边锦羽斑，中心多竞貌安閒。少年不惜千金重，胜负惟凭一斗间。
题翎毛画·其四
作者：王绂
朝代：明

原野萧萧落木秋，芃芃禾黍满西畴。微躯不识南溟远，蓬藋飞鸣且自由。
题老圃卷
作者：王绂
朝代：明

桑榆宜晚境，筑圃近茅堂。凿沼分流水，编篱补坏墙。雨晴瓜蔓绿，风暖菜花香。客过饕鸡黍，村醪剪韭尝。
题耕读轩
作者：王绂
朝代：明

出处既莫同，趣舍亦云异。君子适其宜，穷达归一致。世荣吾岂薄，先业非可弃。复恐素心违，蹇迹同颠踬。耕田食吾力，读书乐吾志。欣欣一家亲，朝夕寡忧虑。俯仰苟自得，外慕奚足嗜。鹿门非求安，南阳岂忘世。古人不可见，唯将古心契。
题胡学士从叔祖母曹氏死节卷
作者：王绂
朝代：明

此身所托惟良人，良人云亡安用身。未逐生前与偕老，宜从地下长相亲。事关生死岂不犬，心全节义惟其仁。贞魂虽远愈不灭，铭文炳焕留坚珉。
题自怡轩
作者：王绂
朝代：明

才非世所宜，敛迹且栖迟。口独与心语，人皆莫已知。落花啼鸟处，临水看云时。此趣古今在，谁云不自怡。
题苍筤池馆
作者：王绂
朝代：明

轩窗开处小池平，翠竹新栽绕径生。洗药每惊鱼跃起，扫苔时放鹤来行。凉生清籁秋偏早，影动微波月倍明。惹得王猷知此处，几番直造不通名。
题荆州刘给事子伟赠行卷
作者：王绂
朝代：明

客里逢君话旧游，醉中曾上仲宣楼。君家正近楼前住，风送江声日夜流。荆州雄据大江滨，不到于今二十春。邂逅看君赠行卷，眼中无几昔年人。君本荆南阀阅家，偶同游宦客京华。公馀莫厌频相过，小阁焚香自煮茶。
题荆州刘给事子伟赠行卷·其一
作者：王绂
朝代：明

客里逢君话旧游，醉中曾上仲宣楼。君家正近楼前住，风送江声日夜流。
题荆州刘给事子伟赠行卷·其三
作者：王绂
朝代：明

君本荆南阀阅家，偶同游宦客京华。公馀莫厌频相过，小阁焚香自煮茶。
题荆州刘给事子伟赠行卷·其二
作者：王绂
朝代：明

荆州雄据大江滨，不到于今二十春。邂逅看君赠行卷，眼中无几昔年人。
题菩提叶上画山水
作者：王绂
朝代：明

柿叶收来如纸薄，笔端重遍旧曾闻。画图如此尤奇绝，雅制多应郑广文。五湖烟水一扁舟，来往忘机共白鸥。得兴何须好东绢，漫将霜叶写清秋。
题菩提叶上画山水·其一
作者：王绂
朝代：明

柿叶收来如纸薄，笔端重遍旧曾闻。画图如此尤奇绝，雅制多应郑广文。
题菩提叶上画山水·其二
作者：王绂
朝代：明

五湖烟水一扁舟，来往忘机共白鸥。得兴何须好东绢，漫将霜叶写清秋。
题萧仲和戍成都思亲卷
作者：王绂
朝代：明

剑阁峥嵘列翠岑，东吴一望一沾襟。不惟客久怀乡切，复恐亲尤念子深。甘旨百年乌鸟志，关河千里白云心。知君近得荣归好，爱日惟忧暮景侵。
题蔡教谕先生鹤冢卷
作者：王绂
朝代：明

琴罢杏坛长自舞，蹁跹何遽永相违。漫追坡老舟中梦，谁复丁仙海上归。声断夜窗松月在，迹存春径雨苔微。空留泮水萧萧冢，落日凄风鸟雀飞。
题袯襫轩为夏叔敏赋
作者：王绂
朝代：明

长年耕凿东皋阿，结得草轩如草蓑。栖身仅足蔽风雨，抱膝犹能发咏歌。窗外鸠鸣花雾重，门前犊卧柳阴多。嗟予久作京华客，未得归田奈尔何。
题赠潘克诚菖蒲卷
作者：王绂
朝代：明

一寸云根九节生，人传尧韭是嘉名。曾闻久服身长健，最喜相看眼倍明。露带晓光珠滴沥，水涵秋影剑峥嵘。题诗记得池亭上，窗几无尘宿雨晴。
题赠秋林草堂图
作者：王绂
朝代：明

书剑飘飘年复年，感侯相见即相怜。行藏只说都由已，穷达宁知却在天。远塞关河迷落日，故山庭院锁秋烟。多情猿鹤应贻诮，荒却当年种秫田。
题赤壁图
作者：王绂
朝代：明

当年坡老谪黄州，与客曾从此地游。箫舞潜蛟幽壑底，船迎孤鹤断矶头。半篷月色冰轮晓，万顷波光玉宇秋。三国英雄谁复在，一樽还为酹江流。
题远碧楼
作者：王绂
朝代：明

爱尔楼居高百尺，每来凭槛极天涯。望穷绝岭一痕断，坐对遥空四面垂。树杪平湖春雨后，烟深芳草夕阳时。才疏未敢追王粲，兴入苍茫独咏诗。
题邹园十咏 其一 容春阁
作者：王绂
朝代：明

一醉更无事，四时长有花。谁知春去尽，却独在君家。
题邹园十咏 其七 柏屏
作者：王绂
朝代：明

香叶多攀结，铜柯巧屈蟠。苍龙倚檐外，翠壁耸高寒。
题邹园十咏 其三 涵翠亭
作者：王绂
朝代：明

亭前竹色好，亭下池水宽。平波浸寒影，古镜飞青鸾。
题邹园十咏 其九 木香架
作者：王绂
朝代：明

柔条架低屋，紫心开玉团。摘花酿芳醑，清香入肺肝。
题邹园十咏 其二 水石轩
作者：王绂
朝代：明

人生贵自适，于焉乐所遇。开轩水石间，无限湖山趣。
题邹园十咏 其五 方池
作者：王绂
朝代：明

斋前凿方池，聊以供涤砚。云影与天光，波静时时见。
题邹园十咏 其八 黄杨
作者：王绂
朝代：明

结盖多川产，盘根盛吴中。清风记赋笔，允矣欧阳公。
题邹园十咏 其六 桂屏
作者：王绂
朝代：明

疑是广寒物，金翠何灿灿。香风四面围，经霜犹不散。
题邹园十咏 其十 蒲石
作者：王绂
朝代：明

爱此九节蒲，托根一拳石。晴窗风日妍，相看眼逾碧。
题邹园十咏 其四 秀石
作者：王绂
朝代：明

米老拜为丈，我复结为友。坚贞太古心，天地同不朽。
题邹园十咏·容春阁
作者：王绂
朝代：明

一醉更无事，四时长有花。谁知春去尽，却独在君家。人生贵自适，于焉乐所遇。开轩水石间，无限湖山趣。亭前竹色好，亭下池水宽。平波浸寒影，古镜飞青鸾。米老拜为丈，我复结为友。坚贞太古心，天地同不朽。斋前凿方池，聊以供涤砚。云影与天光，波静时时见。疑是广寒物，金翠何灿灿。香风四面围，经霜犹不散。香叶多攀结，铜柯巧屈蟠。苍龙倚檐外，翠壁耸高寒。结盖多川产，盘根盛吴中。清风记赋笔，允矣欧阳公。柔条架低屋，紫心开玉团。摘花酿芳醑，清香入肺肝。爱此九节蒲，托根一拳石。晴窗风日妍，相看眼逾碧。
题雁
作者：王绂
朝代：明

才见南飞又北飞，飞来飞去不相违。惭余壮岁游江海，头白而今未得归。声满衡阳月正明，相呼相唤总关情。人当客夜孤眠处，听此能无忆弟兄。联翩飞处影横斜，暝色和烟暗荻花。远水微茫千万顷，不妨随意宿平沙。虞人何用网罗谋，万里高飞且自由。肯学鸡凫饱禾黍，一汀菰米楚天秋。
题雁·其一
作者：王绂
朝代：明

才见南飞又北飞，飞来飞去不相违。惭余壮岁游江海，头白而今未得归。
题雁·其三
作者：王绂
朝代：明

联翩飞处影横斜，暝色和烟暗荻花。远水微茫千万顷，不妨随意宿平沙。
题雁·其二
作者：王绂
朝代：明

声满衡阳月正明，相呼相唤总关情。人当客夜孤眠处，听此能无忆弟兄。
题雁·其四
作者：王绂
朝代：明

虞人何用网罗谋，万里高飞且自由。肯学鸡凫饱禾黍，一汀菰米楚天秋。
题青山白云图
作者：王绂
朝代：明

我曾九龙山下住，结庐正在云深处。日日看山还看云，长教剪却当檐树。无端一别猿鹤群，马蹄南北徒纷纭。尘途底事拂衣晚，回头愧负山中云。
题静乐轩
作者：王绂
朝代：明

前溪冰泮绿生波，好雨催花向晓过。宿酒未醒眠未起，半窗红日鸟声多。竹几藤床小砚屏，薰风帘幕篆烟青。閒斋几日黄梅雨，添得芭蕉绿满庭。秋声早已到梧桐，露气生凉湛碧空。独倚阑干待明月，紫箫吹彻木樨风。斗帐藏春日醉眠，静中唯与懒相便。寻常甲子无心记，看到梅花又一年。
题静乐轩·其一
作者：王绂
朝代：明

前溪冰泮绿生波，好雨催花向晓过。宿酒未醒眠未起，半窗红日鸟声多。
题静乐轩·其三
作者：王绂
朝代：明

秋声早已到梧桐，露气生凉湛碧空。独倚阑干待明月，紫箫吹彻木樨风。
题静乐轩·其二
作者：王绂
朝代：明

竹几藤床小砚屏，薰风帘幕篆烟青。閒斋几日黄梅雨，添得芭蕉绿满庭。
题静乐轩·其四
作者：王绂
朝代：明

斗帐藏春日醉眠，静中唯与懒相便。寻常甲子无心记，看到梅花又一年。
题静庵卷为黄学士乃尊作
作者：王绂
朝代：明

永乐有高士，簪缨旧名门。耆年际昭代，有子承君恩。丝纶慎所职，密勿居词垣。赞襄竭忠荩，惟思济元元。先生遂高志，悠然乐田园。种植森且繁，芝兰满阶轩。冲怀澹无虑，隐几时忘言。山光散馀霭，水色明朝暾。自得静者妙，岂云厌尘喧。赐金屡归奉，日以供盘餐。时时叙邻叟，倒此花下樽。酒酣念恩泽，一一相与论。中心增感激，永矢惟弗谖。嗟哉静中意，乃有仁道存。高风振千古，里俗应弥敦。
题静照轩
作者：王绂
朝代：明

门掩閒庭草色新，箪瓢穷巷不知贫。东风一夜消残雪，花柳眼前随处春。窄窄轩居傍水开，北窗凉细梦初回。南湖新涨雨声断，荷芰触风香自来。凉雨初收爽气生，竹窗灯火读书声。夜深掩卷忘言坐，明月满天风露清。寻常客不到山家，松火寒炉自煮茶。风雪闭门才十日，不知春已到梅花。
题静照轩·其一
作者：王绂
朝代：明

门掩閒庭草色新，箪瓢穷巷不知贫。东风一夜消残雪，花柳眼前随处春。
题静照轩·其三
作者：王绂
朝代：明

凉雨初收爽气生，竹窗灯火读书声。夜深掩卷忘言坐，明月满天风露清。
题静照轩·其二
作者：王绂
朝代：明

窄窄轩居傍水开，北窗凉细梦初回。南湖新涨雨声断，荷芰触风香自来。
题静照轩·其四
作者：王绂
朝代：明

寻常客不到山家，松火寒炉自煮茶。风雪闭门才十日，不知春已到梅花。
题风雨竹
作者：王绂
朝代：明

杨柳情怀得似渠，望秋先已影萧疏。狂风怪雨从教横，直节贞心只自如。昔遇轩辕调六吕，曾同毛颖作中书。年来虽是无知己，志抱冰霜自有馀。
题马
作者：王绂
朝代：明

黑河芳草接平沙，不独龙媒产渥洼。万马群中有良骥，莫令长阪困盐车。
题黄庶子瑞菊轩卷
作者：王绂
朝代：明

紫陌朝回凤城晓，罗衫冷怯霜风早。轩前佳菊吐奇花，合萼连葩向人好。阳光一照色更鲜，盈盈两脸胭脂妍。同心可比连理木，清香绝胜双头莲。簪缨列坐皆僚友，啧啧看来叹希有。宜将綵笔写新图，持归远为双亲寿。繇来种德生贤郎，家庭晚景何辉光。丝纶日掌侍清禁，阿阁五云仪凤凰。物因人瑞皆从类，人今况与明时会。乃知圣主得贤臣，兹花亦是皇家瑞。
风雨溪居
作者：王绂
朝代：明

宿云暗溪树，新涨没莎渚。幽人正酣眠，茅堂闭风雨。
驸马公命写枯木复戏题于上
作者：王绂
朝代：明

历尽冰霜甘老朽，不作娇柔效花柳。夜撼风声鸟雀惊，凉生月影蛟龙走。嗟予好奇成画图，墨痕犹带烟模糊。寄言匠石勿相顾，未必良材眼底无。
驺虞歌
作者：王绂
朝代：明

景星辉，阊阖开。五云灿，驺虞来。嗟哉驺虞岂偶然而来哉。大化赋其德，大块成其材。猊首虎躯雄见魁。玄文郁郁素质白，烂然云汉同昭回。其动也不疾而速，其静也不猛而威。不肯食生物、履生草，虎鹿百兽日与相追随。嗟哉驺虞必应昌期而来归。始吾皇之御极兮，出于阳翟之大野，今吾皇之时巡兮，又见于曹邑之林隈。实繇吾皇盛治之所致，德合尧舜之无为。顺四序，平三台。五风十雨阜民财。嗟哉驺虞乃得于此时游于帝乡而徘徊。入灵囿，近瑶台。麒麟相与，角端为侪。文犀白象相参陪。万姓乃毕贺，欢呼隐如雷。皇心谦抑不自圣，拒而弗有尤谦撝。颂声洋洋盈八垓。微臣作歌愧菲才。仰祝吾皇圣寿亿万岁，德业广大功巍巍。德业广大功巍巍。
麒麟诗
作者：王绂
朝代：明

华夏同春海宇清，麒麟先后进瑶京。信知和气多祥瑞，喜见遐方仰圣明。声协箫韶金殿奏，步循规矩玉阶行。四灵称首昭仁瑞，万岁千秋享太平。
黄广文席上咏白瓷杯
作者：王绂
朝代：明

愁把相逢一笑开，广文今夕试新杯。浅深自是甄陶出，制作应从模范来。清夜举时宜问月，初春携处好寻梅。摩挲醉眼灯前看，玉质娟娟绝点埃。
黄牛峡早行
作者：王绂
朝代：明

滩下待明船子发，起来篷底尚馀酣。浪花夹棹捲晴雪，空翠扑人飞晓岚。胜迹登临多自惬，畏途跋涉信难谙。何当长揖人间事，老卧林丘颇自甘。
黄鹤楼
作者：王绂
朝代：明

日暮江天独倚楼，楼高凝望思悠悠。仙人不见鹤不返，江水自流山自秋。七泽渺茫孤鸟度，三湘寥落片云收。数声长笛知何处，怀抱不胜今古愁。
一乐堂为徐奇上舍赋
作者：王绅
朝代：明

世间有一乐，富贵非所论。纷华及盛丽，宁复过大伦。椿萱秀迟暮，棠棣明阳春。熙台净无滓，盎然和气臻。此事众所慕，欲求渺无因。美哉徐氏子，独尔钟其门。鹤发被台背，高堂具二亲。丹桂联清芳，籍籍难弟昆。春酒介眉寿，埙篪奏南薰。怡然大块中，煦煦全天真。
丁丑除夜梦母舅养素先生
作者：王绅
朝代：明

岁华惨淡月朦胧，梦入家中千万重。一世死生劳想像，五更长短见形容。壑舟不系应长往，蕉鹿无凭莫再逢。回首渭阳何处是，城头寒鼓起鼕鼕。
上巳日迎驾宿新都宝光寺
作者：王绅
朝代：明

东风扇微和，旭日绚阳春。晨兴秣我马，驾言出城闉。矫首京华道，遥遥望清尘。先驱曾未至，盻睐徒劳神。解鞍憩古刹，息虑澄吾真。野人好辞色，日夕罗盘飧。佳节获良会，慨羡诚难频。行当尽一醉，鼓腹歌君恩。
东楼晚照
作者：王绅
朝代：明

潼川之东山，上有古书楼。相传唐赵蕤，于中注春秋。伊人久己化，其迹尚可求。落日下平陆，登眺光未收。馀辉射崇甍，残影下檐头。徙倚对西山，爽气颢若浮。抚今重怀古，行歌且归休。
东郭草堂为姑苏王仲远赋
作者：王绅
朝代：明

草堂三两间，去郭十里馀。门栽陶令柳，架插邺侯书。渔樵足生计，琴樽供晚娱。未知杜陵宅，风致更何如。
中秋夜坐留别邹公瑾孟子彝
作者：王绅
朝代：明

皎皎今夜月，中天溜清光。婵娟绝纤翳，彩魄仍飞扬。怜我二三友，夙昔遥相望。兹夕复何夕，列坐开壶觞。情真任疏散，醴薄味趣长。朋簪喜己盍，谓言乐未央。奈此简书逼，去住心惶惶。浩歌成激烈，仰视参与商。会合自有期，毋为重悲伤。云山千万重，明发遵周行。迹远心在迩，矫首何时忘。
书林万卷楼为张旻作
作者：王绅
朝代：明

结绳治已远，人文日渐开。素王重垂教，六籍森昭回。后来厄嬴运，一旦成劫灰。百家乘时起，众说相喧豗。汗青不足纪，浩浩山岳堆。纷焉眩人目，长短谁能裁。张生绍家学，结屋崇川隈。牙签列万卷，大贝骈琼瑰。唐虞世斯在，周孔道尽该。翻阅得妙理，培养成令材。石渠终寂寞，邺侯安在哉。兹楼幸无恙，拟作书林魁。
五仙 其一 赵蕤
作者：王绅
朝代：明

高人抱冲志，不与凡士同。譬之凌霄鹤，鸡鹜安能从。邈哉赵大宾，锦绣盘心胸。百家尽研究，探索归会通。业成事肥遁，不肯干王公。竟作赤松游，千载存徽风。
五仙 其三 保和
作者：王绅
朝代：明

唐有易玄子，吏隐己多年。由来积阴德，竟尔成神仙。萧□□□□，□□□□□。□□□□□，□□□□□。□□□□□，□□□□□。□□□□□，□□□□□。
五仙 其二 文冢
作者：王绅
朝代：明

卓哉刘拾遗，上书谏其君。逆鳞固难批，忠愤须具陈。书成君不听，从此终沉沦。至今潼川境，有冢瘗其文。寒烟被宿草，西风送浮云。吁嗟身后名，过者为酸辛。
五仙·赵蕤
作者：王绅
朝代：明

高人抱冲志，不与凡士同。譬之凌霄鹤，鸡鹜安能从。邈哉赵大宾，锦绣盘心胸。百家尽研究，探索归会通。业成事肥遁，不肯干王公。竟作赤松游，千载存徽风。卓哉刘拾遗，上书谏其君。逆鳞固难批，忠愤须具陈。书成君不听，从此终沉沦。至今潼川境，有冢瘗其文。寒烟被宿草，西风送浮云。吁嗟身后名，过者为酸辛。唐有易玄子，吏隐己多年。由来积阴德，竟尔成神仙。萧□□□□，□□□□□。□□□□□，□□□□□。□□□□□，□□□□□。□□□□□，□□□□□。
会友轩为朱显忠千户作
作者：王绅
朝代：明

投戈幸无事，盛时多宴閒。轩居谢尘俗，下榻延儒冠。日夕众宾集，剪烛春夜阑。知己总云萍，同臭纷芝兰。人生贵有适，油油足清欢。但得簪常盍，肯使樽中乾。仓庚鸣牖外，白鸥泛波间。支颐玩群动，相期盟岁寒。
兜率烟霞
作者：王绅
朝代：明

潼川古招提，久矣擅名胜。烟霞翠作堆，直据烟霞顶。苍苍异人世，漠漠通仙境。下视阎浮间，可与蔚蓝并。老僧不出户，蒲团坐幽静。溟涬天地闲，苍茫岁月永。禅悦不知时，赖有晨钟省。
入峡
作者：王绅
朝代：明

世传三峡险，吾身适屡往。荡舟趋洄流，惊涛漾轻桨。㠝峰开复合，青天细如掌。浪急先期程，谷空荅渔响。回顾上濑人，吾行若平壤。日夕下夷陵，祝酒相忻赏。
兹蒙圣恩追录先德当赠诰涣颁之日适余生初度之辰悲喜交中辄形咏叹是用录呈同志共作荣观
作者：王绅
朝代：明

弱龄志家学，黾勉事讨论。显扬恨无术，恻恻长抱辛。今岁倏四十，劬劳在兹辰。宠光适下贲，沛及没与存。易名锡美谥，赠诰颁紫宸。片言重山岳，卓彼云汉文。悲喜集中怀，庆慰来上宾。匪徒事夸耀，大节从此伸。鞠躬谢苍旻，何以酬明恩。君亲两毋忘，不负六尺身。
再和张真人见寄韵二首
作者：王绅
朝代：明

坐看日月走壶中，久识虚无是本宗。瑶草香生璚署雨，岩花影动石坛风。衣冠奕世名何远，印剑传家誉自隆。长忆耆山旧游日，仙岩高处兴无穷。世故悠悠不动情，致身偶尔入云程。谈玄每遇青牛客，进谏徒怀白马生。鸣佩趋朝钟阜月，登台吊古石头城。自知家学惭司马，空负山中岁晏盟。
再和张真人见寄韵二首·其一
作者：王绅
朝代：明

坐看日月走壶中，久识虚无是本宗。瑶草香生璚署雨，岩花影动石坛风。衣冠奕世名何远，印剑传家誉自隆。长忆耆山旧游日，仙岩高处兴无穷。
再和张真人见寄韵二首·其二
作者：王绅
朝代：明

世故悠悠不动情，致身偶尔入云程。谈玄每遇青牛客，进谏徒怀白马生。鸣佩趋朝钟阜月，登台吊古石头城。自知家学惭司马，空负山中岁晏盟。
出郭言怀
作者：王绅
朝代：明

经时不出郭，出郭多佳趣。按辔故徐行，庶以涤吾虑。农唱发前村，人家隐深树。溪流萦复折，揭涉不辞屡。忽惊白鹭起，远向青山去。人生贵佳适，是非安足预。即景动遐思，故山渺何处。
初度
作者：王绅
朝代：明

时序倏云迈，隙驹快先驰。四十在眼前，回首百事非。学术无寸进，宦业亦何卑。齿牙半衰豁，种发或染丝。长恐成濩落，老大无补裨。朝夕惕以厉，尚恨驽且疲。晨兴对东旻，再拜双泪滋。誓言毋愧怍，树德以为期。
别成都诸友
作者：王绅
朝代：明

窃禄居成都，妨贤心独耻。徵书天上来，诏许归帝里。仓皇不俟驾，惕惕戒行李。虽无怀土情，宁不念知己。雄藩众朋旧，一一皆佳士。出饯锦江湄，芳情蔼如醴。话言始云洽，吾事适有指。方舟解维去，咫尺川原异。云山杳茫茫，契阔慨今始。相期岂无言，令德在惇美。
北岩琴泉
作者：王绅
朝代：明

北岩有寒泉，其音寂且清。譬如焦尾琴，空中调徽声。入耳自历历，临风常泠泠。可以解愠抱，可以娱心情。萧然疏以越，绝响闻青冥。寥寥太古意，谁复于斯徵。几欲策藜杖，临之濯尘缨。
十一月二十夜梦子严外兄
作者：王绅
朝代：明

自惭孤陋资，落落素少偶。缅怀骨肉亲，惟此知心友。髫童藉师资，相期同白首。论情漆在胶，谈道杵投臼。死生成契阔，意气竟谁负。今夕复何夕，重把平生手。悲喜形笑谈，涕泗被唇口。始欣情思真，稍悟永诀久。蕉鹿既莫凭，壑舟去难守。招䰟觅巫阳，孤月在钟阜。
十一月二十夜梦子严外兄
作者：王绅
朝代：明
体裁：古风

自惭孤陋资，落落素少偶。缅怀骨肉亲，惟此知心友。髫童藉师资，相期同白首。论情漆在胶，谈道杵投臼。死生成契阔，意气竟谁负。今夕复何夕，重把平生手。悲喜形笑谈，涕泗被唇口。始欣情思真，稍悟永诀久。蕉鹿既莫凭，壑舟去难守。招魂觅巫阳，孤月在钟阜。
升仙桥别林嘉猷二首
作者：王绅
朝代：明

端居阛阓中，有耳若无闻。匪曰病聋瞆，至道莫予陈。有美古君子，来自东海滨。丰姿挺梧竹，卓见超嶙峋。高论兆眹究，浩怀云梦吞。连床吐深情，剪烛谈斯文。哙哙孤凤凰，荦荦真麒麟。可致不可羁，我心尚伊人。身度升仙桥，言送凌云客。骏马簇游龙，华车集芳陌。长揖临路岐，相看情脉脉。忆昔题柱人，才华富筹策。风云相际会，声名随烜赫。显扬丈夫事，尚恨所志窄。慨想有深情，非子吾谁白。
升仙桥别林嘉猷二首·其一
作者：王绅
朝代：明

端居阛阓中，有耳若无闻。匪曰病聋瞆，至道莫予陈。有美古君子，来自东海滨。丰姿挺梧竹，卓见超嶙峋。高论兆眹究，浩怀云梦吞。连床吐深情，剪烛谈斯文。哙哙孤凤凰，荦荦真麒麟。可致不可羁，我心尚伊人。
升仙桥别林嘉猷二首·其二
作者：王绅
朝代：明

身度升仙桥，言送凌云客。骏马簇游龙，华车集芳陌。长揖临路岐，相看情脉脉。忆昔题柱人，才华富筹策。风云相际会，声名随烜赫。显扬丈夫事，尚恨所志窄。慨想有深情，非子吾谁白。
南中道中口号
作者：王绅
朝代：明

自入南中境，愁容益以侵。有怀常作梦，无物不伤心。月落关河远，春来雨露深。灵丘何处是，遥望泪沾襟。
南山暮雨
作者：王绅
朝代：明

薄暮岚光浮，林峦倏蒙翳。日晷未下山，雨脚己垂地。沉沉猿鹤吟，勃勃蛟龙气。雷轰岩石裂，瀑泻银河注。四顾毛发张，惕惕增予畏。须臾天威收，风月浩无际。万象俨森罗，太空本何意。
南行道中述怀二首
作者：王绅
朝代：明

岁晏霜雪零，驱车即长路。云山杳茫茫，举趾将焉赴。迢迢滇南道，恻恻终身慕。志在忘险夷，情深略忧惧。风号林声凄，日落岚光暮。哀猿抱子啼，慈乌返初哺。物理古则然，我生亦何故。抚景增怆悽，仰天泪如注。滇云接马首，僰道盘羊肠。感慨情思恶，登顿肢体伤。平生终天恨，今日许予偿。但得情事申，岂惮关山长。豺獭知报本，春秋事烝尝。惟人有天性，肯愧虎与狼。哀哀王裒氏，久废蓼莪章。我生千载下，衷情允相望。
南行道中述怀二首·其一
作者：王绅
朝代：明

岁晏霜雪零，驱车即长路。云山杳茫茫，举趾将焉赴。迢迢滇南道，恻恻终身慕。志在忘险夷，情深略忧惧。风号林声凄，日落岚光暮。哀猿抱子啼，慈乌返初哺。物理古则然，我生亦何故。抚景增怆悽，仰天泪如注。
南行道中述怀二首·其二
作者：王绅
朝代：明

滇云接马首，僰道盘羊肠。感慨情思恶，登顿肢体伤。平生终天恨，今日许予偿。但得情事申，岂惮关山长。豺獭知报本，春秋事烝尝。惟人有天性，肯愧虎与狼。哀哀王裒氏，久废蓼莪章。我生千载下，衷情允相望。
原希命饮分韵得园字
作者：王绅
朝代：明

才庸困官职，志僻厌烦喧。今日适公暇，遂尔叩衡门。之子喜我至，日夕罗盘飧。江鳞入初馔，檐花照清尊。酒酣句益豪，情投语自温。顾此二三友，夙昔道义存。及此成嘉会，欢乐难具论。明河横碧落，疏铎响城垣。长啸灵籁发，皓月临东园。
史馆和侍讲方先生韵二首
作者：王绅
朝代：明

丹华散虚彩，万里流光清。夜陪玉堂仙，高论蔼馀情。维时当首夏，神皋寒暑平。著述岂其事，缵缵蛙蚓鸣。知心谅独难，不忝斯为荣。终期继先业，即缀末简名。
同袁公弼饮吴邦辅家
作者：王绅
朝代：明

初阳布轻燠，群卉擢新芳。良辰属嘉会，烦嚣涤中肠。慨我二三友，出处各异方。遂合孰使然，萃此君子堂。珠玑溢篇帙，肴核间壶觞。情真饮逾量，话洽心两忘。东邻陈绮筵，珍羞灿辉光。西舍列吴讴，徽声绕高梁。岂知侈心荡，欢乐殊易央。何如文字饮，澹泊趣味长。
和吴原颐喜雪韵
作者：王绅
朝代：明

天皇昨夜驾云车，上苑璚林总散花。石兽荒凉俄拥肿，茅檐垂冻互聱牙。欲寻东剡王公棹，难觅西湖处士家。赖有苏公作司业，酒钱频与不须赊。
和嘉猷林先生韵
作者：王绅
朝代：明

膏车届岐路，控靷将何之。周道固匪遥，畴能适所思。旷怀隘千古，满腹撑群疑。多子蔼高谊，抗论豁我眉。沉唫北窗下，不见知心人。墙角有寒梅，冰姿出尘氛。对之有佳趣，侑以酒满尊。啸傲万物表，皓月生嶙峋。我久客西川，子来自东吴。成此万里会，幸得一尺鲈。苦乏尊中物，旋解腰间鱼。对面不为乐，别后徒椷书。怀人夜无寐，坐听寒漏息。斜月下梧桐，馀辉欺曙色。斯文岂无属，遗绪会有适。眷言重自珍，相期固金石。
和嘉猷林先生韵·其一
作者：王绅
朝代：明

膏车届岐路，控靷将何之。周道固匪遥，畴能适所思。旷怀隘千古，满腹撑群疑。多子蔼高谊，抗论豁我眉。
和嘉猷林先生韵·其三
作者：王绅
朝代：明

我久客西川，子来自东吴。成此万里会，幸得一尺鲈。苦乏尊中物，旋解腰间鱼。对面不为乐，别后徒椷书。
和嘉猷林先生韵·其二
作者：王绅
朝代：明

沉唫北窗下，不见知心人。墙角有寒梅，冰姿出尘氛。对之有佳趣，侑以酒满尊。啸傲万物表，皓月生嶙峋。
和嘉猷林先生韵·其四
作者：王绅
朝代：明

怀人夜无寐，坐听寒漏息。斜月下梧桐，馀辉欺曙色。斯文岂无属，遗绪会有适。眷言重自珍，相期固金石。
和无为张真人见寄韵
作者：王绅
朝代：明

当年蹑屩上清中，指点虚无问道宗。几共五更听夜雨，长怀一月坐春风。身游璧水功名薄，目断耆山誉望隆。千里椷诗劳问讯，词源决峡势何穷。学道多年觉有情，几思发轫继周程。一经蚤授惭韦相，三策将陈愧董生。暑雨论心龙虎地，春风握手凤凰城。何当解绶东归去，再向玄都问旧盟。
和无为张真人见寄韵·其一
作者：王绅
朝代：明

当年蹑屩上清中，指点虚无问道宗。几共五更听夜雨，长怀一月坐春风。身游璧水功名薄，目断耆山誉望隆。千里椷诗劳问讯，词源决峡势何穷。
和无为张真人见寄韵·其二
作者：王绅
朝代：明

学道多年觉有情，几思发轫继周程。一经蚤授惭韦相，三策将陈愧董生。暑雨论心龙虎地，春风握手凤凰城。何当解绶东归去，再向玄都问旧盟。
和晏助教赐茵褥诗
作者：王绅
朝代：明

文茵新赐制平宽，坐比皋比软更安。自是皇家崇圣教，故令洪泽及儒官。阳回孔席春先暖，雪积程门书□□。莫叹广文官独冷，当思机杼女工难。
和林嘉猷韵
作者：王绅
朝代：明

自作西川客，何曾浪出游。幸承恩命及，不计路程脩。鹤唳山村晓，林空木叶秋。眉山文焰在，烨烨倚云浮。
和滕至刚韵兼简顶玄极长老二首
作者：王绅
朝代：明

落落星悬晓，依依柏傲林。文章千古事，湖海十年心。一别巴川远，重逢岁月深。旧交谁在眼，惟子最知音。丛林清誉重，湖海惯遨游。翠竹存吾道，黄花映毳裘。谈玄风穴辈，达理大颠流。欲效留衣别，容予入社不。
和滕至刚韵兼简顶玄极长老二首·其一
作者：王绅
朝代：明

落落星悬晓，依依柏傲林。文章千古事，湖海十年心。一别巴川远，重逢岁月深。旧交谁在眼，惟子最知音。
和滕至刚韵兼简顶玄极长老二首·其二
作者：王绅
朝代：明

丛林清誉重，湖海惯遨游。翠竹存吾道，黄花映毳裘。谈玄风穴辈，达理大颠流。欲效留衣别，容予入社不。
和邹公瑾留别二首
作者：王绅
朝代：明

新阳被芳甸，轻暑却馀寒。时序有代谢，形役何足叹。纵浪比云萍，总囿大化间。苟能笃情好，意气增巍山。忆在渝水侧，握手成交欢。乍离忽复合，嗜好同咸酸。几回凭尺素，写此铁石肝。千里固匪遥，心在会岂难。有美蓬莱侣，玉质何温其。琼琚以为佩，云霞以为衣。翩然驾白鹤，怅望将焉之。岷山奇复高，渝水清且漪。相望不咫尺，何由共襟期。佳音比金玉，遗我可解颐。
和邹公瑾留别二首·其一
作者：王绅
朝代：明

新阳被芳甸，轻暑却馀寒。时序有代谢，形役何足叹。纵浪比云萍，总囿大化间。苟能笃情好，意气增巍山。忆在渝水侧，握手成交欢。乍离忽复合，嗜好同咸酸。几回凭尺素，写此铁石肝。千里固匪遥，心在会岂难。
和邹公瑾留别二首·其二
作者：王绅
朝代：明

有美蓬莱侣，玉质何温其。琼琚以为佩，云霞以为衣。翩然驾白鹤，怅望将焉之。岷山奇复高，渝水清且漪。相望不咫尺，何由共襟期。佳音比金玉，遗我可解颐。
和韦苏州韵送潘德渊
作者：王绅
朝代：明

客行有程期，持觞不复待。引领望天台，解维发淮海。杳杳云树苍，悠悠岁时改。愿子勿迟留，高堂华发在。
和高学士贺庆成诗二十韵
作者：王绅
朝代：明

凤历启文运，天心眷皇明。圣人嗣宸极，君子扬王庭。深仁被八埏，至德浃群生。民情尽敷洽，穹厚垂休徵。稽文举殷礼，遍秩及百灵。胞翟且颙若，小大怀至诚。瑟彼瓒实鬯，苾矣黍在盛。缀兆万舞举，抑按箫韶鸣。濛鸿感肸蚃，葳蕤绚光晶。灌注既下格，焄蒿随上升。维时夜初午，斗柄中天横。令仪雍且肃，睿情悦以宁。孰谓神道远，孚假如应声。云軿倏回驭，銮舆亦旋旌。骏奔百辟走，庆成列千卿。祥烟拥仙仗，天香霭馀馨。侃侃玉堂仙，当代称才能。显相秉明德，有事斯为荣。倡酬纪盛典，撝抑如不胜。芜词谩貂续，愿言祝皇龄。
咏逸民六首
作者：王绅
朝代：明

唐虞世已远，邈焉逮衰殷。戡黎启周业，大统集厥勋。壶浆来士女，四海望陶甄。如何首阳下，独有穷饿民。采采山中薇，大义将焉陈。颓波不可挽，卓行谁与伦。隘虽圣不由，求仁斯得仁。西郊获奇兽，鲁史终笔削。列国事纷争，士习纵横学。卓彼鲁仲连，冲怀隘寥廓。缓颊秦师退，立谈聊城拔。奇功不日收，世议酬高爵。孰知斯人志，飘飘在丘壑。翱翔东海上，遗踪散？漠。千载仰高风，于焉可敦薄。嬴政逞凶毒，㭬丧纲与常。志士共扼腕，疾走奔四方。赫赫隆准公，基汉由三章。奈何好慢士，溺冠裂其裳。商山四老翁，发皓双眉厖。非因国本重，安能趋帝傍。奇哉子房策，既以用其良。一言回主意，期期愧周昌。圣门三千徒，一一皆佳士。时君问其贤，独属屡空子。仰钻及瞻忽，骎骎殊未止。惜哉天丧予，一恸回也死。游目秦汉间，举世难与比。孰知千载下，乃有牛医嗣。汪汪千顷陂，渺漫无涯涘。不见鄙吝生，德馨照青史。世人胶外纷，得失互相战。富贵众所欲，孰肯居贫贱。庞公沮溺徒，卓卓有高见。深耕隐鹿门，素无功名愿。安危本殊途，妻子匪不恋。刺史弗深知，致词徒缱绻。高人有远情，尘俗莫能累。形迹苟相忘，飘飘自遗世。吁嗟晋室衰，士习薄名义。渊明千载贤，独尔抱深喟。仰观世运移，俯叹川流逝。怡颜藉庭柯，折腰愧时吏。茫茫大化中，此身本如寄。持此何所之，酒中有深味。
咏逸民六首·其一
作者：王绅
朝代：明

唐虞世已远，邈焉逮衰殷。戡黎启周业，大统集厥勋。壶浆来士女，四海望陶甄。如何首阳下，独有穷饿民。采采山中薇，大义将焉陈。颓波不可挽，卓行谁与伦。隘虽圣不由，求仁斯得仁。
咏逸民六首·其三
作者：王绅
朝代：明

嬴政逞凶毒，㭬丧纲与常。志士共扼腕，疾走奔四方。赫赫隆准公，基汉由三章。奈何好慢士，溺冠裂其裳。商山四老翁，发皓双眉厖。非因国本重，安能趋帝傍。奇哉子房策，既以用其良。一言回主意，期期愧周昌。
咏逸民六首·其二
作者：王绅
朝代：明
体裁：古风

西郊获奇兽，鲁史终笔削。列国事纷争，士习纵横学。卓彼鲁仲连，冲怀隘寥廓。缓颊秦师退，立谈聊城拔。奇功不日收，世议酬高爵。孰知斯人志，飘飘在丘壑。翱翔东海上，遗踪散冥漠。千载仰高风，于焉可敦薄。
咏逸民六首·其二
作者：王绅
朝代：明

西郊获奇兽，鲁史终笔削。列国事纷争，士习纵横学。卓彼鲁仲连，冲怀隘寥廓。缓颊秦师退，立谈聊城拔。奇功不日收，世议酬高爵。孰知斯人志，飘飘在丘壑。翱翔东海上，遗踪散？漠。千载仰高风，于焉可敦薄。
咏逸民六首·其五
作者：王绅
朝代：明

世人胶外纷，得失互相战。富贵众所欲，孰肯居贫贱。庞公沮溺徒，卓卓有高见。深耕隐鹿门，素无功名愿。安危本殊途，妻子匪不恋。刺史弗深知，致词徒缱绻。
咏逸民六首·其六
作者：王绅
朝代：明

高人有远情，尘俗莫能累。形迹苟相忘，飘飘自遗世。吁嗟晋室衰，士习薄名义。渊明千载贤，独尔抱深喟。仰观世运移，俯叹川流逝。怡颜藉庭柯，折腰愧时吏。茫茫大化中，此身本如寄。持此何所之，酒中有深味。
咏逸民六首·其四
作者：王绅
朝代：明

圣门三千徒，一一皆佳士。时君问其贤，独属屡空子。仰钻及瞻忽，骎骎殊未止。惜哉天丧予，一恸回也死。游目秦汉间，举世难与比。孰知千载下，乃有牛医嗣。汪汪千顷陂，渺漫无涯涘。不见鄙吝生，德馨照青史。
喜赦诗为宪台诸公赋
作者：王绅
朝代：明

丹凤衔书下紫宸，覃恩深喜及无垠。肖翘共睹乾坤大，枯朽齐沾雨露均。文景规模真足继，成康德业已堪论。乌台诸相心如水，日对岷峨道气新。
喜闻胡伯尚至而作
作者：王绅
朝代：明
体裁：古风

十年金石交，千里云山隔。秋空雁冥冥，夜雨情脉脉。平生蓬荜资，区区二三策。畴能了此心，非子将谁白。好音从何来，云举双凫翮。眷言遂情素，豁若千金获。
喜闻胡伯尚至而作
作者：王绅
朝代：明

十年金石交，千里云山隔。秋空雁冥？，夜雨情脉脉。平生蓬荜资，区区二三策。畴能了此心，非子将谁白。好音从何来，云举双凫翮。眷言遂情素，豁若千金获。
嘉猷以诗言志故亦本予志以答之
作者：王绅
朝代：明

忆昔盍簪日，念子思有为。投笔长叹息，慨然赋新诗。鸿鹄千里志，浩浩不可羁。况当盛明世，翱翔政其时。自惭鹪鹩质，栖栖恋茅茨。岂不欲高迈，明命那忍违。锦江春色暮，和风入罗衣。援瑟鼓复作，尚叹知音稀。
处静轩为饶季明赋
作者：王绅
朝代：明

太虚屏蒙翳，森然罗万象。澄渊能鉴物，妍媸如在掌。倏焉遘风云，对面成惝恍。灵台本熙熙，微妙复虚敞。明与日月同，量比天地广。情欲或来牵，居然蔽尘网。伊人事清修，飘飘脱羁鞅。恬淡百虑消，端居志潇爽。每怜牛山木，戕伐无时长。力探作圣功，处静以自养。怀哉太极翁，千载绝遗响。兹轩著嘉名，劳我重嗟赏。
夏夜同刘仲美读正学方先生文
作者：王绅
朝代：明

良宵尘事寂，好月升前楹。庭卉荐芳细，松风入怀清。故人百里来，一见双眼明。呼童具鸡黍，浊醪聊对倾。山南文章伯，雄论神鬼惊。一自钧天奏，屏缩嘈唽鸣。挑灯谩披阅，口诵兼手誊。烦襟顿蠲涤，鄙吝无由生。信知斯文妙，能起薄俗情。酒酣共忻赏，疑义释春冰。
夏夜和郑叔贞韵
作者：王绅
朝代：明

虚堂无溽暑，清气入怀中。故友三年别，良宵一笑同。薰风来广席，明月上遥峰。倾倒论心臆，何须候过鸿。
夏日怀敬直先生
作者：王绅
朝代：明

天气属清和，幽斋净于水。端居仰圣明，俯探玄化理。浮云驰远郊，重阴荫书几。好鸟弄佳音，闲花发奇卉。萧散有馀清，烦襟荡尘滓。比邻有幽人，相去不尺咫。论心胶在漆，谈道宫协徵。信宿不相逢，离忧骋如驶。大音本希声，高怀旷知己。斯文幸可徵，殷勤望之子。
夜坐书怀简仲美
作者：王绅
朝代：明

弱龄志问学，屏虑息众营。道远力驽下，潦倒终无成。摛辞希往哲，谈经对诸生。谷空灵籁应，候至悲虫鸣。感物成内省，俯仰惭愧并。故人适远至，使我怀抱倾。薰风起脩竹，微雨洒疏棂。悠然领斯趣，新暑随时清。步屧颓檐下，笑谈到深更。岂徒今夕乐，庶得千古情。
夜坐呈正学方先生
作者：王绅
朝代：明

□檐傍流水，柳巷夹荒堤。灯火川上明，日落行人稀。胜游固足乐，荒亡古所讥。
夜坐呈正学方先生
作者：王绅
朝代：明

银灯灿馀辉，夜气清于水。顾此知心人，幸遂盍簪喜。酬酢启黄封，论议析玄理。俗眼为之开，尘心顿如洗。孔明人中英，州平独知己。黄宪千顷陂，世以亚圣拟。德重众所推，才高莫能比。怀贤古即今，酒酣热生耳。
夜郎驿
作者：王绅
朝代：明

自行播州境，人事觉稍优。野辟停传饰，俗朴居民稠。迢迢夜郎道，熙熙左衽俦。鴃舌口中语，咿嚘道边讴。下焉乐明守，上焉洽皇猷。讵云蛮貊陋，直与华夏侔。伊昔谪仙子，疋马曾兹游。怀人剧感慨，中夜翻百忧。
奉教和资中八景 其一 重龙晴岚
作者：王绅
朝代：明

雨馀山水放清辉，惊见轻岚上翠微。薄影渐因红日淡，馀氛犹逐白云迟。如绡漠漠笼僧寺，似雨霏霏护石池。底事往来岩壑上，欲随祥霭出明时。
奉教和资中八景 其七 灵岩泉韵
作者：王绅
朝代：明

灵岩耸拔接孤岑，中有幽泉冽且深。崖嘑远来称石髓，□□□□□□□。□□□□□□□，□□□□□□□。□□□□□□□，□□□□□□□。
奉教和资中八景 其三 官渡春波
作者：王绅
朝代：明

忆惜当年此问津，渡头青草满堤生。行人日暮呼舟急，稍子心谙蹴浪轻。白石清泉明素志，沧浪绿水濯尘缨。因兹却动西陵兴，几度思乡梦不成。
奉教和资中八景 其二 醮坛云梯
作者：王绅
朝代：明

仙家咫尺隔尘凡，寂寞当年古石坛。苍藓重封层磴足，白云深锁石梯端。眼前日月弹丸急，脚底烟霞图画闲。欲访安期问真诀，置身此地杳冥间。
奉教和资中八景 其五 盘峰暮雨
作者：王绅
朝代：明

薄暮苍芒雨满空，开帘已失眼前峰。归鸦翅重飞还止，别墅云迷淡又浓。牧子荷蓑愁日暝，群蛮含帽不头童。荒村灯火沈沈静，祇听招提递远钟。
奉教和资中八景 其六 渔汀晚照
作者：王绅
朝代：明

欸乃歌声酒力微，芦花汀上见斜晖。回光布彩随流水，返照依霞散古矶。隐约渔灯犹未起，苍茫钓艇已先归。何当来作烟波侣，共和渔汀晚照诗。
奉教和资中八景 其四 珠江夜月
作者：王绅
朝代：明

华月初生古渡头，冰轮出水未曾收。行看尚觉光微动，伫见方知影不流。万顷碧波明午夜，一泓清水占先秋。当时谁有坡仙趣，酾酒临江重倡酬。
奉教和资中八景·重龙晴岚
作者：王绅
朝代：明

雨馀山水放清辉，惊见轻岚上翠微。薄影渐因红日淡，馀氛犹逐白云迟。如绡漠漠笼僧寺，似雨霏霏护石池。底事往来岩壑上，欲随祥霭出明时。仙家咫尺隔尘凡，寂寞当年古石坛。苍藓重封层磴足，白云深锁石梯端。眼前日月弹丸急，脚底烟霞图画闲。欲访安期问真诀，置身此地杳冥间。忆惜当年此问津，渡头青草满堤生。行人日暮呼舟急，稍子心谙蹴浪轻。白石清泉明素志，沧浪绿水濯尘缨。因兹却动西陵兴，几度思乡梦不成。华月初生古渡头，冰轮出水未曾收。行看尚觉光微动，伫见方知影不流。万顷碧波明午夜，一泓清水占先秋。当时谁有坡仙趣，酾酒临江重倡酬。薄暮苍芒雨满空，开帘已失眼前峰。归鸦翅重飞还止，别墅云迷淡又浓。牧子荷蓑愁日暝，群蛮含帽不头童。荒村灯火沈沈静，祇听招提递远钟。欸乃歌声酒力微，芦花汀上见斜晖。回光布彩随流水，返照依霞散古矶。隐约渔灯犹未起，苍茫钓艇已先归。何当来作烟波侣，共和渔汀晚照诗。灵岩耸拔接孤岑，中有幽泉冽且深。崖嘑远来称石髓，□□□□□□□。□□□□□□□，□□□□□□□。□□□□□□□，□□□□□□□。
奉陪安老致政先生游南庄作
作者：王绅
朝代：明

溪回村落虚，山迥川原旷。草堂工苟完，嘉畴君所贶。是时收穫初，联骑遥相访。东郊骋遐观，西邻荐新酿。酬酢衡门间，徘徊土桥上。风俗栗里侔，景物辋川抗。行辞玉笋班，来作山中相。岂无恋阙心，亦有明农望。进退荷恩荣，眷焉期夙尚。
寄养拙
作者：王绅
朝代：明

皇风布清穆，四海臻泰和。故家有乔木，生意钟近柯。朝擢艺苑秀，暮涉文渊波。六籍既淹贯，百氏仍爬罗。涵蓄渺无涯，蜚声应鸣珂。超然谢荣名，端居阅羲娥。处静恒自足，乐道匪有他。由来重交谊，许我常相过。明月照长干，怀人发浩歌。几回清夜阑，梦绕秦淮河。
寄叔盛叔雍叔叙诸侄
作者：王绅
朝代：明

余宗本名门，历年逾五百。家世笃忠贞，奕叶传清白。大父常山公，举代称儒宗。厥生子三人，衍庆流无穷。伯也实乃祖，季也为叔父。出处虽不齐，辛勤植门户。仲即我严君，力学贯天人。斯文绍前哲，盛名天下闻。余生蹇且劣，髫年失怙恃。蓼莪重兴哀，风木感劬瘁。间关四十载，无术周其身。黾勉缉先业，缕发悬千钧。朅来被虚名，万里宦川蜀。一官未云满，又窃太学禄。太学贤俊关，衿佩何珊珊。李桓既杂遝，陈杜相后先。自从尘师席，强颜僚寀后。但恐贤路妨，齑盐甘所受。敝裘雪霜里，孤灯风雨中。芳颜日凋谢，老丑形青铜。故山渺东浙，无由赋归去。骨肉不在眼，梦寐常相晤。昨朝乡人来，语我消息真。喜汝兄及弟，幸与诗书亲。富贵果何物，有隆还有替。譬若风中花，时去即憔悴。惟有积善者，不啻日晷长。虽然猝难见，后嗣绵绵昌。我愿汝等贤，背恶力趍善。立德须象先，行道毋惮远。桥门适公退，掩关缀新诗。话言固覼缕，庶写长相思。
寄叔雍舍侄三首
作者：王绅
朝代：明

百亩良田不间畦，息耕亭畔曲江湄。五年不踏江头路，明月清风午夜思。长忆青岩旧草堂，手栽松竹翠成行。诸儿未了公私事，三径年来想就荒。满城风雨五更寒，灯火趍朝夜未阑。年少曾誇华冕贵，老来方觉布衣安。
寄叔雍舍侄三首·其一
作者：王绅
朝代：明

百亩良田不间畦，息耕亭畔曲江湄。五年不踏江头路，明月清风午夜思。
寄叔雍舍侄三首·其三
作者：王绅
朝代：明

满城风雨五更寒，灯火趍朝夜未阑。年少曾誇华冕贵，老来方觉布衣安。
寄叔雍舍侄三首·其二
作者：王绅
朝代：明

长忆青岩旧草堂，手栽松竹翠成行。诸儿未了公私事，三径年来想就荒。
寄宗思睿朱子建
作者：王绅
朝代：明

虚名被洪恩，一官授国博。才华非所任，廪秩殊不薄。抱经适玄妙，志道忘澹泊。朝对钟阜云，夜听石城柝。怀人千里外，茕然叹离索。岂无停云诗，欲写情思恶。英英默斋翁，闳论抗寥廓。矫矫丹溪英，雄文擅述作。参商忽三载，高谊谅如昨。何时华川湄，从容手重握。
寄幻泊上人
作者：王绅
朝代：明

束发弄文翰，鞠明仍究曛。汨此尘俗嚣，至道殊未闻。凡缘如猬毛，扰扰集幻身。畴能超物表，悠然乐清真。夜对灵谷月，晓踏长干云。所思在咫尺，可望不可亲。孤怀日已委，一见自足陈。终当重相过，共说无生因。
寄昂伏庵禅师
作者：王绅
朝代：明
体裁：古风

弱龄厌喧嚣，雅志尚玄默。胡为中年来，奔走倦形役。一自服官箴，出入不遑息。鸡鸣走风雨，旅食困朝夕。山中有高人，端居縳禅寂。冥观万物表，幽情寓泉石。道机既云熟，真源谅应涤。不为尘鞅羁，但恐坐诗癖。话别华川湄，寒暑忽屡易。观想三生缘，宁念红尘客。
寄昂伏庵禅师
作者：王绅
朝代：明

弱龄厌喧嚣，雅志尚玄默。胡为中年来，奔走倦形役。一自服官箴，出入不遑息。鸡鸣走风雨，旅食困朝夕。山中有高人，端居縳禅寂。？观万物表，幽情寓泉石。道机既云熟，真源谅应涤。不为尘鞅羁，但恐坐诗癖。话别华川湄，寒暑忽屡易。观想三生缘，宁念红尘客。
寄章同吉三绝句兼柬范叔彝
作者：王绅
朝代：明

怀人万里思悠悠，清梦寻常到益州。昨夜冥鸿将信至，开椷字字解予愁。五更踏月候朝钟，退食词垣旭日红。金匮玉函披阅遍，从容无复旧时风。范郎辞翰尽堪誇，五色卿云簉彩霞。不寄冷官王仲子，封题偏到绣衣家。
寄章同吉三绝句兼柬范叔彝·其一
作者：王绅
朝代：明

怀人万里思悠悠，清梦寻常到益州。昨夜冥鸿将信至，开椷字字解予愁。
寄章同吉三绝句兼柬范叔彝·其三
作者：王绅
朝代：明

范郎辞翰尽堪誇，五色卿云簉彩霞。不寄冷官王仲子，封题偏到绣衣家。
寄章同吉三绝句兼柬范叔彝·其二
作者：王绅
朝代：明

五更踏月候朝钟，退食词垣旭日红。金匮玉函披阅遍，从容无复旧时风。
张把舞草
作者：王绅
朝代：明

化工赋群品，动植各有彝。苟为失其性，猜诧人共疑。古潼有异草，枝叶何葳蕤。婥约解人意，婉媚存妓姿。无风自倾舞，俯仰如有知。惜哉长路傍，甘为牧竖欺。我欲植其根，怪物世所蚩。
怀郑叔度二首
作者：王绅
朝代：明

人生水上萍，往来无定根。会合既难常，有怀尝苦辛。高人美风裁，毓质孝义门。温温富文学，籍籍佳弟昆。摛辞撷春葩，抗志凌秋旻。忆忝籍湜好，切磋义弥惇。夜踏麟溪月，晓卧萝山云。年来事分携，欲见邈无因。长风荡天末，流水行远津。吴蜀隔万里，矫首嗟离群。尘事汨清兴，扰扰无己时。偶兹休沐日，畅焉起遐思。骨肉日以远，故旧日己稀。为学若望洋，年华去如驰。开岁倏四十，颇觉前事非。玄发己半改，芳颜亦就颓。叹此时序迈，青春不再来。日夕秉明烛，酌我杯中醨。呼儿具纸笔，细写停云诗。
怀郑叔度二首·其一
作者：王绅
朝代：明

人生水上萍，往来无定根。会合既难常，有怀尝苦辛。高人美风裁，毓质孝义门。温温富文学，籍籍佳弟昆。摛辞撷春葩，抗志凌秋旻。忆忝籍湜好，切磋义弥惇。夜踏麟溪月，晓卧萝山云。年来事分携，欲见邈无因。长风荡天末，流水行远津。吴蜀隔万里，矫首嗟离群。
怀郑叔度二首·其二
作者：王绅
朝代：明

尘事汨清兴，扰扰无己时。偶兹休沐日，畅焉起遐思。骨肉日以远，故旧日己稀。为学若望洋，年华去如驰。开岁倏四十，颇觉前事非。玄发己半改，芳颜亦就颓。叹此时序迈，青春不再来。日夕秉明烛，酌我杯中醨。呼儿具纸笔，细写停云诗。
思亲堂
作者：王绅
朝代：明

乌鸟啼北林，白云度东岭。慨慷游子怀，感物清夜永。双亲七十馀，黄发飒盈顶。一从走东西，三年暌定省。纤纤寸草心，遥遥万里迥。宦游岂不嘉，衷情安可屏。陟屺复陟岵，跂足且延颈。眄睐目生花，泪下急如绠。高堂扁思亲，著此情耿耿。何时奉周旋，允言遂深幸。
挽安老先生二首
作者：王绅
朝代：明

儒林祭酒鲁灵光，白首专门杜滥觞。千古文章悬皎日，一生德业简贤王。玉楼作记神先往，丹旐书名夜正长。喜有及门诸弟子，肯令端木独居场。晨星落落老儒宗，佐政亲藩道益崇。车马列陈稽古力，君臣遭遇赞襄功。讣闻当宁兴长悼，魄入佳城保令终。莫叹首邱归未得，二苏遗冢汝城东。
挽安老先生二首·其一
作者：王绅
朝代：明

儒林祭酒鲁灵光，白首专门杜滥觞。千古文章悬皎日，一生德业简贤王。玉楼作记神先往，丹旐书名夜正长。喜有及门诸弟子，肯令端木独居场。
挽安老先生二首·其二
作者：王绅
朝代：明

晨星落落老儒宗，佐政亲藩道益崇。车马列陈稽古力，君臣遭遇赞襄功。讣闻当宁兴长悼，魄入佳城保令终。莫叹首邱归未得，二苏遗冢汝城东。
敬和中秋对月睿制
作者：王绅
朝代：明

天高秋正中，颢气澄太虚。素娥散清彩，皎皎临寰区。惟时明哲王，恭默万虑无。异香浮宝鸭，净影印玉除。心远景由寂，神清情自娱。至化基二南，令誉腾九衢。德尊意弥下，出入从师虞。圣道本宏远，尧舜犹病诸。愿言思太康，益进无逸图。
敬和赐何通判韵
作者：王绅
朝代：明

佐政当繁剧，怀才际圣明。赐诗云翰重，前席宠光生。已励鹍鹏志，还闻冰檗声。弦歌文化日，好继昔名卿。
早行
作者：王绅
朝代：明

孤馆惊残漏，登途竟若迷。山形存隐约，地势失高低。薄曙欺残月，哀猿和早鸡。忽闻飞瀑响，已过石桥西。
春晖堂为吴兴魏弁作
作者：王绅
朝代：明

勾芒一司令，旭日明初阳。冲融著大块，昭苏被群芳。仰惟亭毒意，化育固其常。洪纤囿机巧，厥德何洋洋。东吴有孝子，慈亲寿且康。白发被两鬓，报荅惭无方。喜惧激衷怀，春晖署高堂。持此寸草心，偃仰存羹墙。
曲水流觞
作者：王绅
朝代：明

轻寒轻暖日舒迟，胜赏随心是处宜。涧水引来应自曲，羽觞流至不容辞。山阴遗迹羲之往，沂上风流点也知。不是君王文治洽，谁将往事乐明时。
杏林生意为王克让作
作者：王绅
朝代：明

南州春候早，阳和被群植。灼彼林中杏，芳妍贲嘉色。灿烂晓霞舒，可与桃源敌。王生抱奇才，存心树阴德。疲癃藉旋斡，回生讵千亿。种此詶深恩，岁久日复益。神功驯猛兽，雅趣慕仙客。持是济利心，何时出医国。
柏台馀思为陆广平御史作
作者：王绅
朝代：明
体裁：古风

柏台有君子，衷怀孰能知。朝伸澄清志，夕起追慕思。所思何以见，感此柏上乌。乌雏未能飞，乌母每哺之。一朝雏远举，返哺答母慈。人生亦奚为，成此长别离。严亲掩重泉，欲见杳无期。尚幸有阿祖，远在天一涯。得禄弗得养，痛此乌不如。闻之重予感，泫然双泪垂。作诗写子悲，于焉寄吾私。
柏台馀思为陆广平御史作
作者：王绅
朝代：明

柏台有君子，衷怀孰能知。朝伸澄清志，夕起追慕思。所思何以见，感此柏上乌。乌雏未能飞，乌母每哺之。一朝雏远举，返哺答母慈。人生亦奚为，成此长别离。严亲掩重泉，欲见杳无期。尚幸有阿祖，远在天一涯。得禄弗得养，痛此乌不如。闻之重予感，泫然双泪垂。作诗写子悲，於焉寄吾私。
涪江夜调
作者：王绅
朝代：明

涪江势若奔，昼夜归朝宗。嶙峋滩上石，屹立当其冲。激之成天籁，清响振秋空。午夜月华明，鸾凤遥相逢。毵毵下和鸣，徽音中商宫。伯牙有馀思，子期渺遗踪。畴能领其趣，此调高无穷。
游善法堂
作者：王绅
朝代：明

我爱城南隐者家，一泓流水碧桃花。屋头岩溜飞寒瀑，门外晴岚接晚霞。地僻四时无过客，山暄二月摘新茶。嗟予扰扰劳行役，直欲相从度岁华。
游大佛寺
作者：王绅
朝代：明

舟行困局促，登高肆舒敞。极目纵遐观，骋心获幽赏。峨峨金仙容，屹立高千丈。㠝岏自天成，灵光腾漭瀁。晨钟发幽籁，毛骨生萧爽。黄花送晚芳，翠竹侵寒幌。坐探西来意，劳我重俯仰。
滴泪坡
作者：王绅
朝代：明

危崖通绝磴，枯木挂长萝。怀古夜郎道，劳神滴泪坡。阴晴咫尺异，冰雪涧沟多。岁暮仍行役，私情可奈何。
灌阳怀古
作者：王绅
朝代：明

灌阳翳颓城，清湍夹荒廛。居民数十家，烟火何萧然。停骖问民俗，共言苦输边。捶扑无完肤，逋租动累千。忆昔吾远祖，所至人共怜。曾来守是邦，烦苛随时蠲。既除威茂运，且息官贷钱。惠爱民不忘，姓字人能传。兹来访遗迹，荏苒三百年。仰探抚字心，皓雪凝山颠。
留宋子夷夜饮分韵得重字
作者：王绅
朝代：明

浮云翳原隰，朔风号仲冬。故人百里来，握手一笑同。岂惟会晤难，感此契谊浓。情真饮逾量，不知尊缶空。人生在行乐，无为苦匆匆。明日灌阳道，云山千万重。
病中述怀
作者：王绅
朝代：明

抱疢颓檐下，嗒然徒自伤。饥或恣所食，热或解我裳。但适一时快，岂顾今日殃。至人谨天和，动息皆有常。保疾如保婴，肯使邪沴戕。嗟予昧所守，从欲不知防。淹淹百病侵，坐使须发苍。一身自弗理，欲恃药石良。苟居庙堂上，曷致斯民康。
病中述怀十首
作者：王绅
朝代：明

人身配两仪，至和乃无愆。运行一差忒，百疾从兹缠。智人善保养，调摄归本然。曰予昧斯理，情欲不自宣。内感仍外伤，水火相凝煎。形神几巳离，荣卫失其源。匪藉汤剂勋，胡能苟偷安。誓将更生日，保身如临渊。上以奉遗体，下以全天年。负痾己逾月，今晨觉少康。稍兴临古镜，颓颜忽半苍。灼彼东篱菊，依依傲寒霜。虽然质柔弱，晚节犹含芳。此身胡不如，抚己成慨慷。人生匪金石，盛衰固其常。但得保其真，荣悴非所伤。炉烟飏微熏，檐花散馀馥。身閒心自清，病可神始足。矫首对金门，怡情陶玉烛。至人澹无为，惩忿仍窒欲。斯民囿泰和，熙熙臻百福。微臣负末艺，浮辞厌人目。每承恩宠加，清光日回瞩。蜂蚁识天伦，葵藿倾朝旭。徒有眷眷心，时效华封祝。端坐一室内，默参玄化机。玉宇正寥廓，金飙亦凄其。寒暑互来往，晨兴聿授衣。人生百年中，谅非金石姿。乃欲图不朽，弗修竟何为。齐侯马千驷，颜子恒抱饥。孰知千载后，嗷嗷纷是非。西风从何来，远递庭叶至。飘飘飒有声，来向书窗坠。景物易转迁，时序忽己异。羁客念故乡，中夜不成寐。仰睇河汉明，俯闻鸿雁唳。翩然逸兴举，恨无凌风翅。去古日己远，淳风日以漓。人情善诞幻，去就浮云驰。彼欲憸险子，出没神鬼奇。炎凉随势附，朱粉从心施。一朝冥机至，反成拙与痴。于皇赋明命，顾諟常在斯。不闻圣有训，居易以俟之。慇勤谢天君，为我慎操持。灵龟本多寿，乃为人所戕。蜉蝤最微弱，朝夕寄存亡。修短归大化，畴其较彭殇。君子贵修持，夕惕以自强。毋为累形役，扰扰徒敝伤。金张极盛丽，回首如爝光。黄宪苦清修，人以亚圣方。富贵果何物，当图身后芳。伊尹耕莘野，志在康斯民。孔明卧隆中，所怀务经纶。玄造生贤圣，拯彼愚与昏。观其立勋业，万世光炳燉。伊人久己逝，斯道幸未湮。畴能继其踵，后来寂无闻。但见夸毗子，恬然忘本真。捷捷负才慧，区区周自身。要显患得失，草莽忧贱贫。胡不徇所务，成功追古人。玄冥一司令，万植皆归根。惟彼篱下草，荄叶自芸芸。洪造匪有私，天意含至仁。故兹肃杀日，生意犹斯存。达人悟玄妙，体物思脩身。岂谓造次顷，敢使德不纯。卓哉无极翁，襟怀盎阳春。庭草故不除，於以观天真。徜徉衡门里，积疢颇以安。药石有时亲，尘俗不我干。虽忻神虑得，且畏时序迁。扶惫挟黄卷，幸见孔与颜。沉吟北窗下，高睨太古前。旷怀隘宇宙，浩气凌云烟。何以解蕴抱，奈此酒量悭。持觞纵不饮，对之亦陶然。
病中述怀十首·其一
作者：王绅
朝代：明

人身配两仪，至和乃无愆。运行一差忒，百疾从兹缠。智人善保养，调摄归本然。曰予昧斯理，情欲不自宣。内感仍外伤，水火相凝煎。形神几巳离，荣卫失其源。匪藉汤剂勋，胡能苟偷安。誓将更生日，保身如临渊。上以奉遗体，下以全天年。
病中述怀十首·其七
作者：王绅
朝代：明

灵龟本多寿，乃为人所戕。蜉蝤最微弱，朝夕寄存亡。修短归大化，畴其较彭殇。君子贵修持，夕惕以自强。毋为累形役，扰扰徒敝伤。金张极盛丽，回首如爝光。黄宪苦清修，人以亚圣方。富贵果何物，当图身后芳。
病中述怀十首·其三
作者：王绅
朝代：明

至人澹无为，惩忿仍窒欲。斯民囿泰和，熙熙臻百福。微臣负末艺，浮辞厌人目。每承恩宠加，清光日回瞩。蜂蚁识天伦，葵藿倾朝旭。徒有眷眷心，时效华封祝。
病中述怀十首·其九
作者：王绅
朝代：明
体裁：古风

玄冥一司令，万植皆归根。惟彼篱下草，荄叶自芸芸。洪造匪有私，天意含至仁。故兹肃杀日，生意犹斯存。达人悟玄妙，体物思脩身。岂谓造次顷，敢使德不纯。卓哉无极翁，襟怀盎阳春。庭草故不除，于以观天真。
病中述怀十首·其九
作者：王绅
朝代：明

玄冥一司令，万植皆归根。惟彼篱下草，荄叶自芸芸。洪造匪有私，天意含至仁。故兹肃杀日，生意犹斯存。达人悟玄妙，体物思脩身。岂谓造次顷，敢使德不纯。卓哉无极翁，襟怀盎阳春。庭草故不除，於以观天真。
病中述怀十首·其二
作者：王绅
朝代：明

负痾己逾月，今晨觉少康。稍兴临古镜，颓颜忽半苍。灼彼东篱菊，依依傲寒霜。虽然质柔弱，晚节犹含芳。此身胡不如，抚己成慨慷。人生匪金石，盛衰固其常。但得保其真，荣悴非所伤。炉烟飏微熏，檐花散馀馥。身閒心自清，病可神始足。矫首对金门，怡情陶玉烛。
病中述怀十首·其五
作者：王绅
朝代：明

西风从何来，远递庭叶至。飘飘飒有声，来向书窗坠。景物易转迁，时序忽己异。羁客念故乡，中夜不成寐。仰睇河汉明，俯闻鸿雁唳。翩然逸兴举，恨无凌风翅。
病中述怀十首·其八
作者：王绅
朝代：明

伊尹耕莘野，志在康斯民。孔明卧隆中，所怀务经纶。玄造生贤圣，拯彼愚与昏。观其立勋业，万世光炳燉。伊人久己逝，斯道幸未湮。畴能继其踵，后来寂无闻。但见夸毗子，恬然忘本真。捷捷负才慧，区区周自身。要显患得失，草莽忧贱贫。胡不徇所务，成功追古人。
病中述怀十首·其六
作者：王绅
朝代：明

去古日己远，淳风日以漓。人情善诞幻，去就浮云驰。彼欲憸险子，出没神鬼奇。炎凉随势附，朱粉从心施。一朝冥机至，反成拙与痴。于皇赋明命，顾諟常在斯。不闻圣有训，居易以俟之。慇勤谢天君，为我慎操持。
病中述怀十首·其十
作者：王绅
朝代：明

徜徉衡门里，积疢颇以安。药石有时亲，尘俗不我干。虽忻神虑得，且畏时序迁。扶惫挟黄卷，幸见孔与颜。沉吟北窗下，高睨太古前。旷怀隘宇宙，浩气凌云烟。何以解蕴抱，奈此酒量悭。持觞纵不饮，对之亦陶然。
病中述怀十首·其四
作者：王绅
朝代：明

端坐一室内，默参玄化机。玉宇正寥廓，金飙亦凄其。寒暑互来往，晨兴聿授衣。人生百年中，谅非金石姿。乃欲图不朽，弗修竟何为。齐侯马千驷，颜子恒抱饥。孰知千载后，嗷嗷纷是非。
盘江
作者：王绅
朝代：明

盘江瘴疠地，气候诚不平。邻壤盛雨雪，秋冬剧严凝。惟兹十里内，炎埃障脩程。山川本不异，咫尺殊阴晴。戚戚巡候吏，奄奄谪戍兵。饥虚迫忧患，羸弱存敝形。来者不满岁，死者如传更。当今际隆盛，治化称休贞。畴其任燮理，坐使同清明。
种德堂为程克新作
作者：王绅
朝代：明

于皇降明德，惟人共禀之。培养弗自戕，庶可全良彝。瞻彼黍与禾，芃芃秀东菑。苟非种艺力，根本从何施。美人达玄妙，立志亦己奇。谓欲树阴功，众技莫若医。轩岐幸有法，卢扁良可师。持此济吾术，存心恒在兹。骎骎岁月迈，浩浩阴阳移。愿言勿终怠，勉哉图务滋。
稽古斋为晏彦文助教赋
作者：王绅
朝代：明

麟原有幽斋，萧然仅环堵。畴其托真栖，于焉号稽古。鸿荒世已远，羲轩邈难睹。至治论唐虞，斯道集邹鲁。人文既已开，脉脉垂微绪。不有博洽功，精妙何能举。若人元献裔，家学绍伊祖。搜罗极玄赜，注述昭天序。韦编穷岁月，青灯坐风雨。但知卷中趣，宁辞我心苦。尚友惟圣贤，骋怀隘寰宇。坐此固非癖，灵台澹容与。
竹窗小隐为羽士孔德容赋
作者：王绅
朝代：明

嘉种分淇澳，灵根毓清都。子孙既繁衍，枝叶何纷敷。羽人抱高志，淡泊宗玄虚。开窗翠霭入，展席晴云舒。昼閒寂无事，宝篆销金炉。手持长生诀，心味灵筌书。清风满广座，明月来凤雏。何时解羁鞅，一造云巢居。
简实即中法师
作者：王绅
朝代：明

步屧西郭门，炎埃集絺服。夜投古招提，共假禅房宿。上人海上来，清姿揭梧竹。玄通道眼明，悟彻机锋速。内典既已充，外学亦何足。宗门二三老，延颈深期属。交谊薄烟云，赠言蔼珠玉。一见双眼青，相知恨不夙。问德识渊源，论文究衷曲。灯花吐清辉，庭草荐新馥。未结三生缘，澹然念超俗。
简无为张真人
作者：王绅
朝代：明

昔在旃蒙岁，曾作清都游。寻幽探秘窟，采真访仙俦。徜徉南华馆，宿留耆山陬。话语幸相洽，契谊殊已投。既下陈公榻，又买浔阳舟。别来忽三载，萍迹等浮沤。圣皇启文运，万国朝冕旒。双凫忽来集，剑影辉斗牛。握手乌衣巷，骋目白鹭洲。重逢动深慨，情意何绸缪。
简袁公弼
作者：王绅
朝代：明

休政归来席未温，关中父老总能论。鉴湖一曲终须赐，陶径孤松喜尚存。夜雨简编穷岁月，春风兰蕙长儿孙。闭庐僵卧家声远，坐对岷峨雪满门。
简郑叔贞
作者：王绅
朝代：明

前年抵西川，今年发东越。万里岂不遥，崎岖劳跋涉。关河足游览，襟怀益轩豁。雄文竟何如，我目日以刮。当宁久虚怀，求贤若饥渴。蜀道谅已谙，重来马蹄滑。壮游当及时，无为待华发。拟踏浣溪云，共看岷峨月。
简郑叔贞四十二韵
作者：王绅
朝代：明

结交匪无人，知己贵有适。十年走东西，浩怀久无得。中岁友郑子，诚哉我三益。文采绚鸾凤，才华炫金璧。譬若云台将，折冲慑强敌。叱咤惊鬼神，人马皆辟易。又若邓林材，挺出樗与栎。蔚为栋梁望，庸竖所共识。器大不小成，材良远绳墨。物理古则然，子实甘蓬荜。迢递天台山，回首关河隔。旅食困盐齑，久作山南客。为言从师游，担簦来卒业。阿师正学公，长才驾濂洛。儿童推世贤，朝野称文伯。蹇予在弱冠，共寓萝山宅。虽号同门生，实藉师资德。叩道辱弦应，问疑承缕析。乍别书累篇，同处日共食。契谊等弟昆，交情固胶漆。一自事分离，十载关良觌。重逢锦水滨，握手道夙昔。云萍总心知，顾我眼独碧。惟子蚤及门，器业尤英特。钻瞻久己悟，升堂仍入室。董薛未足伦，游夏庶其匹。贤王雅乐道，醴筵日宏设。羡子富文辞，诹咨动移刻。屡续梁园赋，每前贾生席。缁衣敝复为，白驹去还絷。恩礼实己隆，负荷成感激。念我自远归，神疲肢体瘠。慰藉尽衷曲，周旋竟晨夕。维时秋正高，商飙怯絺绤。篱菊吐芳华，鲜鲜斗黄白。呼儿具鸡黍，郫筒篘酿秫。情真味自长，道合趣何极。盍簪人所乐，况尔同师泽。万里获良晤，忻忭宜无斁。圣辙岂难追，行之在不息。但愿长相亲，永言共鞭辟。
舟次瞿塘
作者：王绅
朝代：明

江空风力遒，秋气日已肃。扁舟事东迈，夜泊瞿塘宿。先师太史公，文章灿珠玉。孤忠日月明，素行金石笃。共谈遭逢盛，讵云基谤讟。岂特黔戎行，终成沅湘逐。孤坟寓江滨，培然欺竖牧。宿草被荒阡，寒烟迷拱木。絮酒不忍奠，拈辞讵堪读。矫首睇太苍，何以尽衷曲。吾皇天地仁，德泽沛膏沐。朽骨倘蒙恩，当期不远复。
读李御史文藁
作者：王绅
朝代：明

栝苍郁嵯峨，上与浮云齐。秀气之所钟，每生超卓姿。美人抱奇才，造就从硕师。新诗追少陵，雄文逐昌黎。凤鸟鸣高冈，祥物由来稀。幸兹文明世，拭目一见之。渴吻沃琼液，虚腹餐齑芝。岂惟过所望，体腋生光辉。蜀道走骢马，夷民瞻绣衣。边情重当恤，愿言谨诹咨。
调弦江上夜坐
作者：王绅
朝代：明

冠盖相从觐九天，扁舟孤下泊调弦。月华散水金镕冶，雾气横江练锁川。东望金华家咫尺，西瞻锦里路三千。此时无限相思意，坐对江枫夜不眠。
谒余忠宣公庙
作者：王绅
朝代：明

昔在元祚去，四海遭乱离。群雄互驱逐，戎马纵横驰。降城贩国者，比比忘忸怩。坐令疆宇蹙，百二山河隳。桓桓忠宣公，耿耿匡济资。蚤负经纶具，晚镇舒江湄。七年握兵符，裒集多义师。控禦既云备，抚辑亦己绥。奈何荆楚间，□□□□□。
谒卞将军墓
作者：王绅
朝代：明

忠孝实大节，一门全者稀。桓桓卞将军，父子兼有之。伊昔晋祚衰，狂猘纵横驰。秉国既非人，清谈了无施。台城一失守，生民坠涂泥。九庙震戎马，坐睹纲常夷。将军旧忠勇，悉力举义旗。挥戈指逆贼，捐躯竟难支。彼惟眕与盱，赴难甘于饴。亲既为国死，誓以身相随。哀哉贤父子，至行全民彝。迩来千馀年，荒坟屹累累。我行访遗事，徘徊冶亭西。英风撼宰木，烈节昭穹碑。九原不可作，再拜双泪滋。世事几更代，令名日月垂。因之感予怀，吾将以为师。
象鼻岭
作者：王绅
朝代：明

晨兴陟脩途，危险诚己极。举步胫抵脑，污泥深没膝。林箐凝清寒，夔魅啼白日。夷獠恃阻艰，狙伺伏深密。鸟言人弗谙，毒矢应弦急。聚散呼啸间，寇敚穷奸谲。嗟我孱弱资，区区守蓬荜。胡为事遥迈，形疲仍股慄。蛮烟暗冥冥，瘴雨低湿湿。劬勚心所甘，情事何时毕。
资训堂
作者：王绅
朝代：明

卜筑松门里，地僻尘迹疏。清溪走墟落，列岫当庭除。随时事耕稼，亦复寻樵渔。此身既足资，遗后将焉如。宗祖有明训，圣哲垂典谟。一饭三顾諟，惕惕当自虞。居富戒不仁，力学期去愚。凛哉名堂义，珍重为尔书。
赠夏医士
作者：王绅
朝代：明

灌阳有佳士，迥与凡俗异。择术非自谋，存心在济利。袖携长生诀，日启轩岐秘。表里察阴阳，刀圭起痼滞。采苓岷山颠，洗术灌水澨。生理不妄营，存耕有馀地。橘井秋香清，杏林春色媚。往轨倘可逐，高风愿君继。
赠杨宗彝
作者：王绅
朝代：明
体裁：古风

出处非可谋，道义贵有得。畴能尽真修，油油遂清适。卓哉银塘翁，飘然发垂白。禄食二十年，中外遍敡历。宦游岂不嘉，奈此崦嵫逼。况有父子情，久矣万里隔。陈辞解官绶，徜徉蹑泉石。游鱼思深渊，倦鸟戢飞翼。理得趣自真，俯仰契玄赜。孰谓天杳冥，惠迪终承吉。
赠杨宗彝
作者：王绅
朝代：明

出处非可谋，道义贵有得。畴能尽真修，油油遂清适。卓哉银塘翁，飘然发垂白。禄食二十年，中外遍敡历。宦游岂不嘉，奈此崦嵫逼。况有父子情，久矣万里隔。陈辞解官绶，徜徉蹑泉石。游鱼思深渊，倦鸟戢飞翼。理得趣自真，俯仰契玄赜。孰谓天杳？，惠迪终承吉。
赠皇甫斌
作者：王绅
朝代：明

皎皎丹凤雏，羽翮初未长。烂焉九苞文，绚绚流晶光。乘风出丹穴，意欲习翱翔。敛威备容仪，来憩渝山阳。依栖既得所，修养惟有方。但能忘青云，期尔鸣朝阳。
赠祝少卿
作者：王绅
朝代：明

仗策辕门日，才猷著契丹。是非天意在，得失我心安。宠极承新命，时来复旧官。伫看龙种盛，色别似云攒。
赠紫阳周羽士
作者：王绅
朝代：明

我家在金华，居近赤松侧。赤松有山人，云是蓬壶客。服食惟紫霞，叱咤起白石。至今千载下，在在存遗迹。春暮桃源深，天空海云碧。几欲叩其门，奈此尘凡隔。飘飖紫阳生，灵台湛虚寂。弹指惊鬼神，妙用麾霹雳。沧洲与赤城，乘鸾恣游适。真侣会因逢，烦君致吾臆。
赠进大道上人云南
作者：王绅
朝代：明

三年奔走厌红尘，偏爱山中道趣真。月转祗园天不夜，花生净域地常春。讲经有理怀支遁，问难无穷忝许询。情事未伸天罔极，几思结杜扣良因。
过陆宣公墓
作者：王绅
朝代：明

峨峨忠州山，隐隐哲人墓。寒烟锁铭碑，落日照封树。缅惟贞元间，唐室失其驭。偪仄梁洋行，间关奉天驻。烝黎纷播迁，小大怀忧惧。不有拨乱才，苍生孰依据。维公王佐资，极力殚衷愫。回天挽日月，朵颐挥众侮。相业虽未终，功名亦朝露。左迁固未辜，兹焉岂其所。至今读遗事，令人泪如雨。我行全蜀间，舟经冢下路。风顺帆腹饱，日入川光暮。扳跻不可得，踯躅频延伫。舣棹山月生，开篷展中慕。
送万载主簿舒怀庆
作者：王绅
朝代：明

严冬十一月，木落天雨霜。有客捧除书，远道之宜阳。青年富文学，鼓箧居上庠。蜚声迈群英，荦荦锥处囊。一官职勾稽，枳棘栖凤凰。行远必自迩，出奇无循常。古来贤达士，耿耿勋名芳。上致君主圣，下使斯民康。勖哉崇令德，冀尔光吾乡。
送刘宗上舍省亲
作者：王绅
朝代：明

轻暖轻寒三月春，莺啼花发总精神。独怜太学青年客，能念高堂白发亲。钟阜山前扬去旆，严陵滩上识归津。此行取道桐君里，不老仙方问异人。
送刘虞归省
作者：王绅
朝代：明

扁舟乘天风，冉冉冲烟雾。朝坐龙江发，夕向牛渚去。壮游属明时，故人渺何处。高堂鹤发新，迟子慰衰暮。
送匡廷宪佥事之任闽中
作者：王绅
朝代：明

灵雨下神皋，春意溢皇都。有客独持斧，出莅闽粤区。绣衣炫晴旭，骢马驰远途。行矣勿迟留，疲癃望来苏。
送史行可先生赴考
作者：王绅
朝代：明

宦游三十年，卑显遍扬历。起家自东南，禄食谙西北。岂无桃与李，繁华随候易。惟彼后凋姿，不改岁寒色。保身匪无计，存心任坦直。俭约苦清修，谨厚效玄默。自我客西川，邂逅遂良觌。欢然竟忘年，倾倒谭在昔。慨想冰雪心，浩怀风雨夕。亦欲长相亲，栖栖缚形役。朅来锦江上，重逢怀抱释。既续梁园赋，每前贾生席。启沃协睿情，诹咨动移刻。如何岁云暮，束装上京国。赞画谋猷多，用夏变夷貊。政成与计偕，奈此简书逼。云横栈道高，雪拥剑门窄。万里足翱翔，乘风搏巨翼。
送叶履道佥宪广西
作者：王绅
朝代：明

秉笔寓銮坡，相看鬓已皤。神功劳纪述，臬府听挥呵。百粤山川远，三台雨露多。绣衣行部日，桂岭正嵯峨。
送司业张先生代祀宣圣
作者：王绅
朝代：明
体裁：古风

圣皇嗣丕祚，举礼秩无文。幽明既肸蚃，大小齐骏奔。况兹曲阜宅，巍巍阙里尊。神灵俨斯萃，于焉致明禋。肃将岂无人，顾属耆德臣。精诚冀有托，达此皇意惇。轺车戒远道，宴饯及良辰。云山渺东鲁，归途春正殷。
送司业张先生代祀宣圣
作者：王绅
朝代：明

圣皇嗣丕祚，举礼秩无文。幽明既肸蚃，大小齐骏奔。况兹曲阜宅，巍巍阙里尊。神灵俨斯萃，於焉致明禋。肃将岂无人，顾属耆德臣。精诚冀有托，达此皇意惇。轺车戒远道，宴饯及良辰。云山渺东鲁，归途春正殷。
送吕贵行还会稽
作者：王绅
朝代：明

平生栖遁志，逍遥聊自足。胡为中年来，驰驱遍原陆。王事亦靡盬，青春去不复。衰病忽已侵，诣阙陈衷曲。有诏许归休，翩然返初服。三径迹未荒，一身计堪卜。田园成日涉，桑麻长新绿。蔼蔼远尘纷，忻忻遇童仆。春雨膏石田，秋风被茅屋。林塘足佳趣，何须羡盘谷。
送周大庆归省
作者：王绅
朝代：明

三月金陵花欲燃，胡为归兴忽翩翩。年来鹤发久违养，春满云衢未着鞭。雨过匡庐千嶂净，风轻彭蠡片帆悬。清秋桂子飘香日，稳步蟾宫待子先。
送康知县之任安岳
作者：王绅
朝代：明

丈夫抱才艺，譬若囊中锥。不遇盘与错，利器将焉施。康侯青云彦，敡历非一时。朅来绾铜章，出宰潼水湄。陇云接栈道，暑雨骅骝嘶。皇情重民瘼，去去行勿迟。
送张磐石尹通海十二解
作者：王绅
朝代：明

昔在涒滩岁，应聘入西蜀。六年坐皋比，取友日滋足。云萍固无限，胶漆终难寻。高山流水操，荦荦稀知音。临邛有佳士，皓首富经史。一见双眼青，忘年等兄弟。论心濯锦江，握手浣花溪。诗篇与酒斝，过从不计时。虚名忽上达，辟书自天至。遥遥惜别情，洒洒伤离泪。朅来蒙国恩，备员居成均。强颜缙绅后，鞠明仍究曛。子时揽时事，抱策献阊阖。廷议方见从，谓可即施设。朝家重民寄，守令须老成。滇南固云远，郎官职匪轻。浩歌金陵市，慷慨成激烈。念旧讵能忘，把袂不忍别。停云覆钟阜，商飙鸣凤台。居人感群物，壮士有远怀。要荒囿幅员，羌僰同赤子。恩信随所施，抚摩先恺悌。移栽巴东柏，旋植河阳花。往轨幸可踵，秦越方一家。
送徐庭舒省亲
作者：王绅
朝代：明

太学游歌久，慈亲雪满头。寸心常爱日，千里趣归舟。把酒乌衣巷，瞻云白鹭洲。上堂称寿毕，还旆莫淹留。
送戚行人
作者：王绅
朝代：明

万里簪缨客，三吴阀阅家。少年登月窟，今日泛星槎。使节翩翩影，江梅处处花。壮游当盛世，谈笑赋皇华。
送方玄璞还天台
作者：王绅
朝代：明

商飙动秦淮，木落天雨霜。相见即相别，归兴何仓皇。谓言有慈母，星星在高堂。定省久已旷，手把连环将。晨兴戒行李，趣上江上航。片帆入烟雾，指日过钱塘。天子急求贤，梦寐思才良。宸衷期上格，赉弼自彼苍。旁求藉形像，精艺终难藏。行当应丹诏，载笔趋明光。
送晏助教改判徐州
作者：王绅
朝代：明

王门曳裾久，学省足优游。声名重拱璧，去就轻浮沤。论事竭丹悃，著书成白头。移官得半刺，道行复何求。
送朱思平侍书归省
作者：王绅
朝代：明

风号江浦冬，雁落秦淮晓。有客将远归，秣马涉长道。峨峨天台山，遥接蓬瀛岛。赤霞覆其巅，祥光耀穹昊。伊人禀灵秀，毓质钟神造。一举擢巍科，筮仕及年少。待诏金马门，侍书丹凤沼。三年瞬息过，瞻云介怀抱。陈情达九重，归兴入毫杪。霜枫缬晴绮，寒梅散冰缟。交辉绚锦袍，喜映慈容好。
送正学方先生
作者：王绅
朝代：明

交久情自笃，道同谊弥深。岂曰足可取，偶契贤哲心。樗朴产深谷，莫为斤斧寻。误蒙匠石睨，价比南州金。钧天绝遗响，竽籁竞哇淫。孰识爨下质，乃是稀世音。物理固则然，天命良足谌。握手岐路侧，慨然发长唫。
送汉阳安知州之任
作者：王绅
朝代：明

太平不钓渭溪璜，白首之官上汉阳。鹦鹉洲中旧风月，从今收拾到黄堂。
送王仲修
作者：王绅
朝代：明

念子远行迈，匆匆不复住。短桨荡风涛，孤帆眇烟树。行色波上鸥，归思风中絮。矫首感深恩，成都在何处。
送王仲脩还乡
作者：王绅
朝代：明

去年同发双溪头，山川万里属壮游。鄱阳荡漾一叶舟，巫峡潋滟风涛秋。艰险备尝如浮沤，赖子慰藉百不忧。朝连衽席夕共裯，相看平步登瀛洲。锦城自昔称名州，岷峨万叠琼瑶浮。草堂遗迹倚江流，森森閟宫祠武侯。居人十万烟火稠，习俗多与东州侔。徘徊不觉岁已周，人事稍洽情义投。异乡逢人可解愁，况此情意相绸缪。胡为告别情悠悠，飘然欲便归故丘。高堂有亲七十优，倚门鹤发风飕飕。两年不知甘旨羞，子职一旷终身尤。余亦有家青岩陬，石田茅屋柴门幽。自从来作功名谋，几回欲往嗟无由。今朝见子理归艀，心旌荡荡风中帱。执手河梁泪未收，愿言速来为我俦，愿言速来为我俦。
送王佥事复任之成都
作者：王绅
朝代：明

日近瑶天雪乍融，御沟冰解水溶溶。豸冠久著风霜肃，乌府重承雨露浓。舟上瞿塘看滟滪，春生锦里种芙蓉。蜀中童白谙名姓，竹马相迎喜再逢。
送王俊用监丞
作者：王绅
朝代：明

东海名邦应上台，纷纷人物总贤才。范模自足仪多士，姓字相传遍八垓。日丽赤城斑袂舞，云横苍岭锦衣回。儿童不识先生面，争道朝中使客来。
送王修蓬莱县丞
作者：王绅
朝代：明

圣朝崇政教，学省足英才。东鲁推多士，南山咏有台。买舟行济渎，指日到蓬莱。佐政有馀暇，新诗取次裁。
送睢州陈知州之任
作者：王绅
朝代：明

岁晏霜雪零，扬帆入烟雾。赤手绾铜章，远向睢州去。赫赫张许忠，耿耿晏刘誉。人远迹可寻，莫叹来何暮。
送磐石张先生还蜀
作者：王绅
朝代：明

身居学省中，心驰千万里。存养岂无方，所念在知己。忆与子托交，情亲若兄弟。一旦成睽违，此怀何日已。浮云起半山，阴停凤台趾。于我岂无关，见之良足喜。山川极悠邈，日月迅流晷。努力赴脩程，去住各有指。目送隔崇墉，揽涕不能止。人生大化内，离合固难拟。云萍会有期，皓首以为俟。
送稌东归并示穆穰稔辈六首
作者：王绅
朝代：明

象鼻原头万本松，清阴周匝护新封。也知世泽应钟此，近岁多承雨露浓。青岩山下石溪头，草屋柴门事事幽。但奉欢娱养慈母，荣名势利不须求。百亩山田绕敝庐，近年丰歉竟何如。诸郎若肯勤耕种，甘旨时供定有馀。夜读诗书朝出耕，古人多此寄深情。殷勤语汝诸兄弟，好尽彝伦学董生。五年滇蜀倦奔驰，两鬓萧萧齿亦稀。宦业未成人渐老，始知三十九年非。湖海淹留岁月深，萧条苦乏满籯金。传家幸有遗经在，迟汝重来共寸阴。
送稌东归并示穆穰稔辈六首·其一
作者：王绅
朝代：明

象鼻原头万本松，清阴周匝护新封。也知世泽应钟此，近岁多承雨露浓。
送稌东归并示穆穰稔辈六首·其三
作者：王绅
朝代：明

百亩山田绕敝庐，近年丰歉竟何如。诸郎若肯勤耕种，甘旨时供定有馀。
送稌东归并示穆穰稔辈六首·其二
作者：王绅
朝代：明

青岩山下石溪头，草屋柴门事事幽。但奉欢娱养慈母，荣名势利不须求。
送稌东归并示穆穰稔辈六首·其五
作者：王绅
朝代：明

五年滇蜀倦奔驰，两鬓萧萧齿亦稀。宦业未成人渐老，始知三十九年非。
送稌东归并示穆穰稔辈六首·其六
作者：王绅
朝代：明

湖海淹留岁月深，萧条苦乏满籯金。传家幸有遗经在，迟汝重来共寸阴。
送稌东归并示穆穰稔辈六首·其四
作者：王绅
朝代：明

夜读诗书朝出耕，古人多此寄深情。殷勤语汝诸兄弟，好尽彝伦学董生。
送童景庸还天台
作者：王绅
朝代：明

鸑鷟出丹穴，瑶玙产昆崙。古来才俊士，多毓贤者门。侯城方夫子，学贯天与人。立言翼往圣，行道辅明君。遂令天下士，延颈望陶甄。美人秉高志，质性温且淳。蚤立程门雪，摛辞蔼春云。籍湜踵昌黎，董薛绍河汾。愿言勇努力，期尔继斯文。
送罗以道御史归省
作者：王绅
朝代：明

商飙动西墅，落叶辞庭柯。时序易迁转，仰视鸿雁过。柏台有名士，感慨良已多。一从服官箴，日月如飞梭。子职既久旷，亲鬓谅已皤。恩荣赐归省，秦淮发轻舸。骢马耀秋日，绣衣明素波。男儿能似此，亲乐当如何。
送胡仲长分韵得游字
作者：王绅
朝代：明

当今逢掖徒，正学称冕旒。及门二三子，孰为夏与游。英英古荣彦，文彩珊瑚钩。又若九苞雏，不与鸡鹜俦。江城岁华晏，朔风袭重裘。陟岵复陟屺，凄然翻百忧。扣门来别我，执袂不可留。相送出崇墉，揽辔心悠悠。乌鸟啼远林，白云被荒丘。物情固所感，正学宜继修。
送虞升善回京
作者：王绅
朝代：明

江梅递清馨，山雪照行色。把酒锦江濆，言送青云客。之子名贤孙，早登君子门。渊源既有自，德业难具论。朅来奉朝命，万里行西蜀。简阅历边城，计偕廑案牍。今晨来告别，握手不忍分。匪为话别难，亦欲致殷勤。丈夫平生学，惟存忠与孝。二者百行源，芳名简编照。
送袁景先归老还乡
作者：王绅
朝代：明

十载服官箴，萍踪等浮云。勋名虽未就，岁月不待人。扬历遍繁冗，白发生苦辛。上疏乞骸骨，诏许归故园。鹏程邈难到，鸥盟良可驯。归欤寻旧隐，超然离尘纷。龙江岁华晏，驿道梅花新。湖山旧风月，迟子来相亲。
送襄阳僧纲
作者：王绅
朝代：明

丛林驰誉久，未许即幽栖。禅学虽心解，僧纲要力提。承恩魏阙北，归路鹿门西。去去襄阳道，云山望欲迷。
送邹公瑾赴京二首
作者：王绅
朝代：明

滔滔大江水，昼夜流无穷。飘飘太空云，来往何定踪。云出须致雨，水流拟朝宗。云水亦何心，物理自尔同。美人事真修，业成誉弥隆。譬彼瑚与琏，合致清庙庸。又若丹穴雏，飞鸣际时雍。今晨锦江上，征帆饱西风。执手不忍别，离忧益忡忡。阳回梅吐萼，雪消山露峰。盛年幸未艾，令德须更崇。养锐在西蜀，发轫从古渝。慷慨抱长策，奋振登云衢。饱学期致用，负才任所需。丈夫弧矢志，毋为事区区。冬深江水落，滟滪成坦途。孤舟下如驶，指日瞻皇都。皇都英彦薮，列肆罗璠玙。庙堂重稷契，闾巷歌唐虞。年来益求贤，行矣勿踌躇。但当励崇节，善此千金躯。
送邹公瑾赴京二首·其一
作者：王绅
朝代：明

滔滔大江水，昼夜流无穷。飘飘太空云，来往何定踪。云出须致雨，水流拟朝宗。云水亦何心，物理自尔同。美人事真修，业成誉弥隆。譬彼瑚与琏，合致清庙庸。又若丹穴雏，飞鸣际时雍。今晨锦江上，征帆饱西风。执手不忍别，离忧益忡忡。阳回梅吐萼，雪消山露峰。盛年幸未艾，令德须更崇。
送邹公瑾赴京二首·其二
作者：王绅
朝代：明

养锐在西蜀，发轫从古渝。慷慨抱长策，奋振登云衢。饱学期致用，负才任所需。丈夫弧矢志，毋为事区区。冬深江水落，滟滪成坦途。孤舟下如驶，指日瞻皇都。皇都英彦薮，列肆罗璠玙。庙堂重稷契，闾巷歌唐虞。年来益求贤，行矣勿踌躇。但当励崇节，善此千金躯。
送郑叔贞从驾巡边三首
作者：王绅
朝代：明

时雨沐芳甸，林木荐南薰。贤王肃命驾，广道先清尘。奔走给众役，呵护劳百神。山川本自嘉，徼塞须远巡。前驱尽褒鄂，旁侍皆白申。岂惟耀威武，亦欲昭至仁。驰驱匪云邈，属车无停轮。遥遥盼红云，拟候广汉滨。鸾舆属巡幸，奔走纷俊乂。川光照征袍，隰云拥飞骑。郑子山泽癯，远自东海至。许令沐清光，执笔同近侍。原野民物饶，夷貊风俗异。游豫昭王度，纪述擅才气。寸善且不遗，至德在详记。洗耳锦江滨，好音为频寄。子长好远游，为文时出奇。子美遍涉历，穷达皆寓诗。斯文千载事，藉此清淑资。羡子有深缘，遭遇天人知。薰陶饫令德，游览逢盛时。坐使补衮手，抽出独茧丝。蹇予类斥鴳，卑卑守茅茨。安得凌风翼，与之相追随。
送郑叔贞从驾巡边三首·其一
作者：王绅
朝代：明

时雨沐芳甸，林木荐南薰。贤王肃命驾，广道先清尘。奔走给众役，呵护劳百神。山川本自嘉，徼塞须远巡。前驱尽褒鄂，旁侍皆白申。岂惟耀威武，亦欲昭至仁。驰驱匪云邈，属车无停轮。遥遥盼红云，拟候广汉滨。
送郑叔贞从驾巡边三首·其三
作者：王绅
朝代：明

子长好远游，为文时出奇。子美遍涉历，穷达皆寓诗。斯文千载事，藉此清淑资。羡子有深缘，遭遇天人知。薰陶饫令德，游览逢盛时。坐使补衮手，抽出独茧丝。蹇予类斥鴳，卑卑守茅茨。安得凌风翼，与之相追随。
送郑叔贞从驾巡边三首·其二
作者：王绅
朝代：明

鸾舆属巡幸，奔走纷俊乂。川光照征袍，隰云拥飞骑。郑子山泽癯，远自东海至。许令沐清光，执笔同近侍。原野民物饶，夷貊风俗异。游豫昭王度，纪述擅才气。寸善且不遗，至德在详记。洗耳锦江滨，好音为频寄。
送陆伯瞻主事使朝鲜
作者：王绅
朝代：明

皇明受天命，海静波不惊。一统大无外，万国皆来庭。圣人坐法宫，端拱思穆清。朝鲜古名国，畏天慕仪刑。仁贤遗德化，礼义为干桢。至今数千载，文献犹足徵。陆君汉臣裔，儒林蚤蜚英。星轺奉丹诏，使节下青冥。殊方固云远，王事式有程。朔风袭重裘，祖道列都城。橐金岂足羡，专对夙所能。相期圣化宣，庶以承家声。
送陈信归省
作者：王绅
朝代：明

三年游学寓金陵，夜雨青灯万里情。云起岷峨亲在望，雪消巴蜀水初生。鸟啼花落俱成恨，水远山长莫计程。乐育君恩深似海，促装母待断机声。
送陈检讨子鲁归省
作者：王绅
朝代：明

风生牛渚秋，雨霁龙江晓。白浪送归舟，青山阅飞鸟。夫君清时彦，意气何矫矫。旅食金陵春，久视玉堂草。顾问每生辉，论思足行道。念彼慈闱亲，容发日衰老。陈辞谒圣明，予告感玄造。违离未必愁，会晤岂为好。推恩及存亡，真足慰怀抱。
送鼎上人还乡
作者：王绅
朝代：明

青原有名缁，戒行极严具。一苇航大江，飘飘随所寓。十月天雨霜，木落林姿露。翩然逸兴发，长歌赋归去。杖锡轻波涛，袈裟入烟雾。月照祇树西，相思渺何处。
都昌丞洪宗杰秩满邑民诣阙愿留因升县令
作者：王绅
朝代：明

忆过都昌道，民风厚且淳。苏山明浦溆，彭蠡枕城闉。父老争留霸，朝廷许借恂。二松哦且遍，满县李桃春。
重庆堂为廖以成作
作者：王绅
朝代：明

西川廖氏子，乐育居成均。口言重庆事，积善由其门。阿翁已见曾，其子亦抱孙。一堂萃四老，油然乐天伦。白发照先后，斑衣舞逡巡。譬彼凌云木，厥盛由本根。又若大江水，其流自渊源。廖氏集繁祉，积累既有因。作诗纪斯美，庶劝薄俗敦。
铁峰耸翠
作者：王绅
朝代：明

安岳名山号铁峰，层峦叠嶂耸重重。雨过翠色排螺钿，雪后清姿见柏松。奇秀堪为佳阜俪，孤高独让岱山宗。何时能著谢公屐，来与山灵一笑逢。
长洲陆节妇诗
作者：王绅
朝代：明

修短归大化，孰能究斯理。嗟哉我良人，盛年委流水。镜缺无复完，璧玼终致毁。既乖偕老愿，讵忍不即死。素帷暗空闺，青灯照孤寐。欲鞠膝下儿，免作若敖鬼。儿身幸已成，叨恩宰百里。谅彼九京人，瞑目黄泉里。共姜秉高节，柏舟以自矢。陆母何独贤，千载蹈贞轨。
阙题
作者：王绅
朝代：明

难常嘉会良足记。
除夜
作者：王绅
朝代：明

世俗重除节，处处罗杯盘。谓言岁作劳，及兹聊与欢。我行蛮貊中，其风亦复然。俗乐竞吹弹，土缶陈腥膻。歌呼相聚会，咿嚘剧喧阗。见之感予怀，中夜百忧煎。岂不有至亲，迢递隔山川。相思不相见，离恨终长年。抚时重叹息，掩袂嗟潸焉。
陪衍圣公宴集用郑助教韵
作者：王绅
朝代：明

名教心夙歆，束发知所宗。钻瞻慨才劣，出处忻时雍。载惟素王道，万古天日崇。欲语谅难名，荡荡宇宙充。眷兹神明胄，执德全天衷。由来服庭训，髣髴良且恭。桥门多士集，华宴一笑同。倡赓托神契，酬酢熙春融。愿言极兹乐，嘉会难屡逢。
雁塔秋声
作者：王绅
朝代：明

崚嶒雁塔倚苍空，犹自支撑瓦砾丛。前代人名摩灭尽，清秋天籁杳冥中。芳声寂寂消秋雨，馀韵沈沈托候虫。尚想慈恩旧游处，少陵遗兴蔼无穷。
题于仲宽耕乐轩
作者：王绅
朝代：明

道在情可娱，业安心足适。自昔超迈姿，栖栖依稼穑。伊人负幽趣，蚤岁任民职。一朝解组绶，万里来蛮貊。世虑幸己忘，躬耕期戮力。谋生效子真，遗安慕庞德。宠辱了不知，寒暑任更易。但愿岁功熙，永言遂怡怿。
题南山读书处卷
作者：王绅
朝代：明

帻峰之山高插天，扶舆磅礴溟海堧。钟灵擅秀青卓玉，上拄日月褰云烟。若人结庐在山麓，炯炯虚明夜生屋。生来不喜弄绮纨，架插邺侯书万轴。青灯夜雨声伊吾，鸡窗晓雪清光敷。神交太古隘流俗，尚友颜孟游唐虞。美人自昔多意气，折得蟾宫一枝桂。共誇平步上皇州，回首故山渺何处。渺何处，在天台，天台之境如蓬莱。三年驰驱走南北，吁嗟旧隐生苍苔。
题去思亭卷
作者：王绅
朝代：明

民情本无事，帖然静于水。顺性以道之，自能臻至理。纵观古循吏，视民如赤子。既去人见思，芳名蔼青史。籍籍金郡侯，存心多岂弟。持节镇全闽，剖符当帝里。既敷延寿化，且洽信臣治。仁政方下孚，宿瘼已如洗。胡为北堂萱，夜逐秋霜萎。蓼莪遽兴哀，归心疾于矢。攀辕竟何为，卧辙谅难止。载歌甘棠诗，庶以著侯美。
题吴文质嵩阳云树
作者：王绅
朝代：明

延平自昔佳山水，闻说嵩阳景更奇。溪树藏烟阴欲雨，岭云出岫霁无时。辋川寂寞今谁在，盘谷幽深隐者宜。一自承恩居帝里，披图犹起考磐思。
题周子良梅谷
作者：王绅
朝代：明

季冬天气肃，百卉具巳腓。灵根先太极，侵寒自芳菲。蹇蹇铁石操，皎皎冰雪姿。疏花散空谷，岁晚畴能知。幽人谢纷华，托以同襟期。影斜苍涧侧，香度黄昏时。邈哉逋仙子，怅焉起遐思。